India Nikhat Hnu Nikhat Ral Tuk Nak Hriamnam Lei Ah A Tthang Cho Thluah Mah Cang.Tuluk Doh Ding In – Chintanbo\nApril 6, 2021 admin WORLD NEWS 0\nIndia Cozah nih cun,Tuluk he ramri kongkau ah bui nak an ngeih hnu in, ram chung ven him nak dingah hriamnam leiah fakpi in kum 2019 in a zuam i, a tuah cun, Tanks lei le tilawng lei cu a zatawk a ngeih ve cang tiah theih asi. Hi long silo in, a herh bik mi raltuk nak vanlawng Jet fighter lei zawngah amah pumpak in serkhawh a timh i a tu-ah cun a ser thluahmah khawh cang ve .\nA tu-ah hin, India cozah nih cun, Jet Fighter a ttha tuk mi le a rang tuk mi (Hal Tezas)ti mi cu amah India ram chungah a serkhawh ve cang i, a tu tlawmpal ah cun, a service ter cang lai tiah theih asi.Hi vanlawng nih hin, Nuclear a kenkhawh lengah,radar cangkang tuk mi zawng ai ken tel khawh caah, ramchung venhim nak caah cun, zahpi um lo tuk mi a si lai tiah ,India airforce lei nih cun an chim cang.\nA engine,radar le electronics hriamnam high tech hna cu ram dang US sermi a si tiah theih asi. a dang thilri vialte hna cu, India Enginnerhna nih anmah duh ning te bak in, an sermi a si ve. Hi vanlawng hi a tu lio i, chuah thar le a ttha bik an ti mi, F-35.F-22 hna cu tluk hlah hmaanhsehlaw, a dang dang Jet Fighter hna lak ah cun, hman tlak mi le a ttha mi pawl ah a tel ve lai tiin an chim mi cu asi.\nIndia cozah hi, Asian ram chungah china(Tuluk ) a do ngam mi um chun a si ve caah, US le Europe lei lei nih cun, fakpi in an bawmh nak zawng hi a rak si ve. A dang Asian ram hna nih cun, Tuluk a do ngam ding pakhat hmanh kan um lo rih lo caah,US nih cun a hlei in a bawmh bik naak asi tiah teih asi.\nCredit : India army .com


Missionary Thlahnak | Chin Baptist Mission Church\nCBMC Khrihfabu a dir ka in Missionaries hi rak thlah colh an si. Khrihfabu in seh, Nubu in siseh, Mino in siseh Kawlram ah missionaries cu thlah an si lawng si loin, Missionaries thlahnak hmunhma in zumtu thar Baibal sianginn kai duhmi zong si khawh chung in bawmh, cun , ca a thiam tuk nain Sianginn kainak kongah harnak a tongmi hna pawl zong a si khawh tawk in bawmhnak a pek.\nAmah belte Missionaries kan thlah tikah hin kanmah Khrihfabu cu direct in Missionaries kan kal khawh lo caah Kawlram Missionary a tuanmi Zumtu kan hawi le hna he rian kan tuan ti. An mission Field ah Phaisa in kan bawmh hna. An missionaries pawl thlahlawh kan pek piak hna. Cu ticun CBMC Khrihfabu nihcun Midang Mision Field ah Missioanries 30 hrawng hi kum fatin kan thlah hna.\nKan thlahnak hna Missionary Field pawl cu : Rev. Dr. Hebert Tum Ceu, Rev. Timothy Pa Hrang, Rev. Tluang Za Tler, LBC (Yangon) hna sin ah an si. Rev. Tluang Za Tler hi kan miphun hlawi Thlanglei Lairam ah rian a tuanmi a si i, a dang mision field pathum hi cu Kawl lak ah rian a tuanmi an si.\nCu Lawng si lo, Silver Spring, Maryland, USA um Lutherice Memorial Baptist Church nih India ram ah missionary an thlahmi zongah phaisa in kan i tel.\nCBMC khrihfabu cu dirh asi nak Kum-17 asi cang,Biakinn zong mah tein ngeih asi cang,Mission Field thar zong mah...


A TU LAIMI NIH RALHRANG KAN DOH MI HI KAN MAH LAIMI CA AH MAW KAN DOH NLD NIH COZAH AN TLEIH THAN KHAWH NAK CA AH DAH KAN DOH – My News\nA TU LAIMI NIH RALHRANG KAN DOH MI HI KAN MAH LAIMI CA AH MAW KAN DOH NLD NIH COZAH AN TLEIH THAN KHAWH NAK CA AH DAH KAN DOH\nadmin May 3, 2022 Leave a Comment on A TU LAIMI NIH RALHRANG KAN DOH MI HI KAN MAH LAIMI CA AH MAW KAN DOH NLD NIH COZAH AN TLEIH THAN KHAWH NAK CA AH DAH KAN DOH\nNai te ah Irrawaddy news nih kan i bochan tuk mi laimi tuanvo neitu kha, MAH nih NCA meeting sawm mi ah nan kai lai maw ti ah bia an hal i a leh mi hna cu pakhat nak 2020 thimnak ah tei tu a si mi NLD kut ah uknak ka pek than lai ti ah MAH nih bia a kam lawng ah kan kai lai a ti.A pa hnih nak ah kawlram chung inn le lo ka hrawh mi le ka khangh mi vialte hi ka liamh dih hna lai ti ah bia a kam hnu lawng ah kan kai lai a ti.\nMah hi a bia leh nak zoh tik ah a tu lai mi nih Ralhrang kan doh lengmang mi hi laimi nih Federal hmuh nak in NLD nih uk peng hi kan duh deuh ko hi ti a fiang ngai ko.NLD nih 2015 in 2020 tiang an kan uk i Federal kong an ceih bal lo khah.centralization in an kan hruai ko kha mu.Chief Minister zong mah state cio in i thim zong an duh lo kha mu. Mah cu bantuk in an kan uk than ding a fiang ko mi ,Federal nak in NLD cozah tleihthan khawh nak ding kan duh deuh rih mi hi ruah tik ah Lairam le Laimiphun nak in NLD ca ah pei ral kan rak doh deuh ko ne hi.\nA tu kan ruah nak zoh lengmang tik ah LAIMI FEDERAL hmuh nak in PiSuh nih DICTATORSHIP in uk peng hi a tlaihchan deuh mi kan tam deuh lai.Mah hi NLD kan huat ruang si bak lo.Ralhrang nak cun a let thongkhat in kan duh deuh ko.a si na in Federal kan hmuh khawh nak ding ca ah Ral hi doh hna usihlaw LAIRAM ca ah lungrual nak a si deuh hnga lo maw.\nThlantlang Khua Kongah Laimi Profet Le Jerusalem Khua Kongah Jeremiah Profet An I Dannak Biatawi →\n← Ralzam Ruang Hakha Peng Haiphai Ah Ai Dor Lio Mi Pastor Nu Dawtpar A Thih Ning Cu Chungkhar Ca Ruah Piak Ah Lung Fah Celh Si Lo E


Breaking News:Pu Thawng Hi te inn a kaang’Zarpi ni ah. – Lai Lungrawn Post\nDecember 13, 2020 December 13, 2020 admin Thawngpang\nHakha Peng, Loklung khua suimilaam 4:30PM tluk ah Pu Thawng Hi te inn a kaang tiah thawng kan theih. Hi kong he pehtlai in Loklung khuami pakhat nih, “Suimilaam 4:30 tluk ah a kangh hi a si. An inn ah hohmanh an um lo. Inn ngeitu Pu Thawng Hi te nupa hi Hakha ah an kal. An fapa tlangval pakhat tu cu a um in pumpululh chuihnak ah a kal.\nA kangh lio ah hohmanh an um lo. A kangh ning hi Electric Shok a si men lai tiah kan ruah. Suimilaam 4:00PM leeng i mei a rat than ahkhan a shok mi zong a si kho. Inn ah hohmanh an um lo, rawl zong aa chuang lo,” tiah The Hakha Post ah a chim. Hi innkangh ruang ah, thil pakhat hmanh an chuah manh lo. Aa khawng mi zong an um lo tiah theih a si.The Hakha Post\nRelchap ko:Laimi cheukhat catial le comments ka rel tikah Trump hi Pathian bantuk ah a ruatmi hna an um rua ka ti?. An hei ttanh khawh tuk ning cu a mak. A cheu cu Trump cataarmi ah Laica tein an comment ve tawn i, uar an um tuk . 2016 lio ahhin Trump hi ka tthanh ngai ve. A tei lai tiah ka rak zumh fawn. Nain 2020 ahcun a sung lai tiah ka zumh bak cang. CoronaVirus ?? a von chuah ahhin a dirhmun a hman ti lo.


Tuzaan Hakha Mipi Cawlcanghnak Cu A Sunglawi Kho Tak Tak Si! – Kawltu Team\nTuzaan Hakha Mipi Cawlcanghnak Cu A Sunglawi Kho Tak Tak Si!\nMarch 16, 2021 March 17, 2021 Amon Ka Si\nMarch 16, Zaan ah Hakha khuami hna cu khuachung ah chuak in Ralkap uknak duh lonak cu an langhter than. Chun he zaan bak he an cawlcangh nak kan hmuh tikah zeitluk in dah ram caah an i zuam i ,Zeitluk in dah mipi nih luatnak tak tak hi kan herh ti a langh ter.\nTu zan Hakha khua ralkap uknak duhlo langhternak ah mi tampi an chuak kho hna tiah theih a si. Lampi ah a chuak mi zong an um i Inn in siseh leng in siseh umkheng dennak zong an tuah chih. Uar an um khunnak cu thlacamnak zong an ngei chih tiah theih a si fawn.\nTlaih a tongmi Peter Thian Bawi Sang le Van Ceu Thawng an luat nakhnga thlacampiaknak in an caan an hman hna. Hakha chung khuasa Ralkap ca rian a ttuan mi pawl an hmanthlak zong an taar hna i “WANTED” tiah ca an ttial chih. Hi bantuk in zaan hnu ah Hakha mipi an cawlcangh nak kan hmuh tik ahhin, upat lo awk hrim an ttha lo. Nan thil tuah mi hi a sunglawi tuk mi a si. Hmunkip kakip ummi nih kan in upat tuk hna.\nCrd- Min Cung Sang/ The Chin Jornal.\n← Hakha Khuasa Ralkap Hnuzul Minung 4 cu “WANTED” tiin an Hmanthlak an Tar Hna.\nKan Ngaihchiat Lio le Harnak Kan Ton Lio ah Mitthli he Biatak tein A Kan Dirpi Tak Tak Tu Kan Unau MZP Mizo Hna! →


NLD Mask An i Bunh Ruang ah Palik Pathum Hremnak Faktuk An Pek Hna ( Mi Then nih Cun Va Thi Hna Seh Ti he Ai Khat An Ti ) – CHINLAND TODAY NEWS\nNLD Mask An i Bunh Ruang ah Palik Pathum Hremnak Faktuk An Pek Hna ( Mi Then nih Cun Va Thi Hna Seh Ti he Ai Khat An Ti )\nAugust 26, 2020 admin Chin News 0\nNLD flag ai tel mi Mask an i bunh ruang ah palik pathum cu cunglei nih hremnak an pek hna i an um nak an thial hna i Chin ram ,Paletwa myone ah an thial diam hna tiah kan theih .Hi kong he pehtlai in August 25 ah People Media timi nih palik bawi a si mi U Kyaw Thi Ha biahal nak an tuah i hi ti hin tha tein a chim mi a si .\n“Palik kan timi cu kawlram chung i a hermi cozah rian a tuantu kan si bantuk in cunglei nih phung an kan serpiak mi le zulhawk an tuah mi poah tha tein kan zulh ding kha kan rian a si ko i a zul lo mi le phung a buarmi cu hremnak pek awk a si ko ” tiah a chim ve .\nHremnak an pekmi hna palik pathum hi a liamcia zarh ah khan Naypyidaw ah ta-wan an ciah nak in an tlun lei ah NLD party flag ai tel mi Mask an i bunh bu in hman an i thla i facebook ah an post mi ruang ah tu bantuk in hremnak an pek hna hi a si .\nHi kong he pehtlai in Mungzua NLD Centre lutlai U Aung Sin nih cun hi ti hin a chim ve . “NLD Party Flag ai telmi Mask an i bunh ruang ah tu bantuk in hremnak an pek mi hna cu a dik hrim lo . Zei ca tiah an mah nawlngeihnak tein an i bunh mi a si caah a poi nak pakhat hmanh a um lo . Hi bantuk ruang te hna i an um nak hmun tiang thial i hremnak pek hna hi cu a dik mi biaceihnak a si hrim lo ” tiah a chim ve .\nAtu an thial hna nak Paletwa myone hi a tulio dirhmun ah cun kawlram chung tih a nun nak bik le rala tam nak bik hmun a si caah , NLD Mask hman ruang ah an um nak an thial duh hna a si zong ah Paletwa peng theng te i an thial hna nak a ruang hi ral kut in harsat nak va tong hna seh ti he aa lo , hmundang tampi a um ko tiah a soisel i a lungfak mi an tampi . Source : People MEDIA\nA Rul Zuat mi Nih Zaan An It Can ah A Taksa A Zual Dih Tawn i Doctor Sin Ah A Va Piah Ciam mam Cu A Rul A Zoh i Tihnak In A Khat Colh\nLo An kal nak ah Zilpum Cung ah A Tluk Sual Ruang ah Sizung A Phan mi Nu Nih A Thilton A Chim mi Khuaruah har


Trump A Sung Hnu Ah, Kim Jongun Nih A Thli A Vun Thlah Pah Than Cang. – The Cherry Par\nTrump A Sung Hnu Ah, Kim Jongun Nih A Thli A Vun Thlah Pah Than Cang.\nJanuary 9, 2021 Cherry News\nThil Thar Tete Theih A Duhmi Hna Caah\nTwitter nih zungzal in Trump twitter account cu a kham cang. Million 80 leng zultu a ngei i, mipi he pehtlaihnak tha bik a ngeihnak a si. Trump leiin biachimnak a um rih lo. Facebook zong nih an kham fawn. January 20 leng tiang hrawng kham an i tim rih. Twitter bantukin an tuah men te lai tiah an zumh.\nKim Jongun nih a thli a vun thlah pah than cang. Biden nih a tlai thiam te lai maw kan zoh tuah lai. A tlaih khawh lo cun Trump cungah mawhphurhnak an khin te hoi lai. Virus kong a siah a zei poah a siah an ti khawh lomi poah cu Trump ruangah ti lengmang a si men te lai. Obama buainak le hnawmthur vialte a thianhpiak hna i, Biden le a hawile nih a ngaibok ah an ser than te ko lai.\nRepublican ah bochan ngaimi Lindsey Graham cu a kir lei Airport a phak ah Trump tanhtu pawl nih ‘leirawitu pa’ tiah fak piin an au hnawh. Tar nu Nancy Pelosi cu tar leisang kan ti cu a khuatuak fak cang i, Trump nih nuclear hna a puah sual lai ti a phang tuk an ti. Ralkap inn pi tiang in a chawnh hna tiah theih a si.\nTrump impeachment tuah than ding aa timh cuahmah lio a si tiah theih a si fawn. Congress hi nu an tam deuh deuh; a hnok deuhdeuh.\nTrump lawng si loin Republican upa zong Democrats pawl nih rial chih dih an timh cang hna. Electoral college vote a dohtu vialte chinchin cu thawl vial ding an auh hnawh len cang hna. Georgia ah Democrats nih vote fir leiah an bochan ngaimi Stacey Abraham cu Tennessee University football coach pakhat nih a soisel sual i a rian an phuah colh.\nUS flight union nih buainak sertu Trump tanhtu poah vanlawng citter hna lo ding tiah an kham hna. Democrats le an hawi le pawl nih buainak caan tha lak in Trump a siah Republican Upa an siah an mipi an siah a reh chih chin lengmang cang hna.\nRepublican lungrual lo ning cu lungrawk an si. Anmah le anmah he tiah an i seh i, an palhnak le chambaunak an venpiak duh lo. Vote rel zaan hna kha vote doh ding an tam ngai nain an i let pa dih ngawt. Let loin vote firnak kong kha an doh ding hrimhrim si. Anmah tu thinhun in an i la i Trump zong lak awktlak loin an phomh i, an biskam zong an i let dih.\nDemocrats cu an lungrual a rak tha tuk. Biden le a fapa sualnak zong an langhter in an chim duh lo. A ven in an ven lehlam hna. Taluk sungthoh nu he pehtlaihnak a ngeimi Democrats Congress pa zong a luat thai ko. Illhan Omar zong a luat thai ko. Tutan Republican upa pawl cu lungrawk bak an si. An mipi an deuhning hna a fak tuk. Credit: Luther Tin Hre\n← Twitter nih President Trump lawng si loin Conservative Right wing radio host a tuanmi\nTwitter, Google le Apple pawl nih Conservative an tuahto dan hna cu a fak taktak →


Kawl ralkap nih Paletwa peng ah caw 60 leng an thah piak hna | THE CHIN EXPRESS\nKawl ralkap nih Paletwa peng ah caw 60 leng an thah piak hna\nNaihrawng ah Paletwa peng khuate cheukhat ah Kawl ralkap nih khuami hna i an caw 60 leng an thahpiak hna tiah min langhter duh lomi khuami pakhat nih CHRO sinah thawng a thanh.\nPaletwa khua ah a ummi Ralkap LID 11 sakhan in ralkap pawl nih a luancia 1 leng chungah Seint Sin, Inkhuwa le Sephalong khuate pawl ah khuami caw 60 leng, maheh le vok cu meh caah nifatin ngawt in an thahpiak hna.\nKawl ralkap pawl nih zeimaw caan ahcun caw pakhat lawng an thah i a sa cu sakhan ah an i kalpi. A caan ah caw 10 tiang an thah i a pheisa, a chungril lawng an lak i a tangmi a sa pawl cu ramtang ah an hlonh tak.\n“An duh caan paoh ah an ra i caw cu an i thah. An duh caan ah caw 1 lawng an thah. An duh caan ah caw 10 hna an thah i an duhnak sa tete an i lak hnu ah a tangmi cu khuami caah an chiah tak. A caan ahcun khuami ca ah tiin a dang tein caw 1 an thah. Nain, khuami pawl cu hmundang ah sa zuar nak nawl an pe hna lo,” tiah min langhter lomi khuami pakhat nih a chimchap.\nZeimaw caan ahcun Kawl ralkap pawl nih cuka pawngkam ah a ummi a dang ralkap pawl he i fonh in caw, maheh le vok zong an thahpiak hna.\nCaw, maheh le vok thah a tambiknak hi Paletwa khua nichuahlei, Kalandan tiva ral um Ralkap LIB 289 sakhan le Seint Sin khuate kar ah a ummi lei le ramtang ah a si.\nAtu bantuk in Kawl ralkap nih an duhpaoh in caw an i thahnak a ruangbik cu cuka pawnghrawng ah a ummi khuami pawl cu tlunkal ri an khiahpiak hna ruangah khuami pawl cu leng an chuak kho ti lo i caw an cawngh khawh ti lo caah a si.\nCuka pawnghrawng ah a ummi khuami pawl cu Paletwa khua ah zarh 1 ah voi 2 hrawng lawng kalnak nawl an pek hna. Cun, an khua ah kal le facang lak zong an sianh hna lo.


Breaking News: Mindat Khua Ah An I Kap Lio Pi Asi, Thlacam Bawm Cio Hna Uh Sih, November 4 – Chintanbo\nBreaking News: Mindat Khua Ah An I Kap Lio Pi Asi, Thlacam Bawm Cio Hna Uh Sih, November 4\nNovember 4, 2021 admin CHINNEWS 0\nMindat-Matupi lam Mengtung 43 ah zaanlei 2:00PM hrawng ah an i kap. Matupi in a rak ttum mi tank pahnih le Raldonak motor hna cu a hnuhmai in ah CDF-Mindat nih an kah hna. Hliamhma a pu mi an um le um lo theih asi rih lo, CDF-Mindat caah thlacam bawm hna uh sih. Mindat Khuapi pawng ah hriamngan thawng kan theih i 8:30 AM hrawng in Mindat Khuachung zong ah mi an check hna, cun Mindat khuapi nitlak lei meng 6 le 9 kar ah hriamngan thawng le meithal thawng pehzulh in athang tiah khuami sin in thawng theih asi. Mindat khuapi Soh-loh-yii lampial gate le Taing-Yin-Sae lampial gate hna ah a ni dang nak in a hlei in ralhang pawl an hrangkhun i mimung check nak zong biatak tein an tuah.\nHriamngan a puah nak nitlak lei ah Ralhrang pawl mipi thilthuam hruk in cycle pakhat minung pahnih pherh in meithal he an kal. Mindat Sizung zawng ah tuni in Palek an chiah tthan cang hna. Mindat Market hmai zawng ah mipi thilthuam he Cycle 7 in Ralhrang 14 an um. Khui kaa an kal lai theih asi rih lo. Nov 3 ah khan Mindat-Matupi kar i kahnak ah Min Aung Hlaing Uico Pawl Tamngai An Thi Nihin Mindat-Matupi kar i kahnak ah MAH Uico Pawl tamngai an thi I CDF-Mindat in pakhat nih a nunnak a pek i Pahnih hliamhma an pu. Matupi in Mindat lei ah a kir tthan mi tank pahnih le ralkap motor 75 cu CDF-Mindat nih Mindat-Matupi kar lam hmunkhat ah an kah hna.\nCu kah nak ah cun Ralkap 10 tluk an thi i hliamhma pu mi an tam. CDF-Mindat lei in Pathum an hliam i pakhat cu a hliamhma a ngan caah a hmun ah a nunnak a liam. A dang pahnih hliamhma cu thinphan ding a um lo tiin CDF-Mindat chimphuan nak nawl ngei tu pakhat sin in kan theih. Source – CDF MINDAT SPOKESPERSON Min Aung Hlaing Mandalay Aphan Ralhrang Sakhan Bomb In An Puah; November 4 Ralhrang hruaitu Min Aung Hlaing Mandalay a phak lio ah Ralhrang Sakhan BPO phu nih Bomb in an puah tiah kan theih. November 4 tuzing 6:30 AM hrawng ah Mandalay Khuapi,Mahar Aung May peng, Mahar Aung May Lungvar zuar nak Sakhan in nichuah Chak lei kam Ralhrang Sakhan pakhat cu BPO phu, nih kut cheh mi Bomb pakhat in kan puah hnawh hna tiin BPO phu nih a chim.\nMah kaa zawn puah nak ah Tat-Kyat pakhat a thi i a Palek bawi hliamhma a pu. Ralhrang Council nih Lungvar man on ding in ca an chuah mi cung ah BPO phu nih an lehrulh mi hna asi tiin kan theih. Atu zawng ah Mandalay khuachung motorcycle le Motor pawl a hlei in check nak an ngei tiin Mandalay khuami sin in kan theih. 78 lam lei ah check nak a tam Khun. A dang khuachung tamdeuh ah cun Motorcycle le motor zawng an check tuk” tiin khuami pakhat nih a chim. November 3 ah Ralhrang hruaitu Min Aung Hlaing Mandalay aphan cang. Mandalay khuachung ah Ralhrang nih a hlei in runven nak an ngei.\nRalhrang MAH Hruaimi Phu Kut In Covid Ca Bawmhnak Phaisa Nuai In A Tlau\nBreaking News; Kalay Peng Angteng Khua le Hmandaw Khua karlak ah Faktuk In An I Kap Cuahmah


Pe 30′ Hrawng a Sangmi Lairal Lungphun Ting 200 MMK in an Phun Lai – THE CHIN JOURNAL\nPe 30′ Hrawng a Sangmi Lairal Lungphun Ting 200 MMK in an Phun Lai\nOctober 30, 2019 October 30, 2019 | The Chin Journal | Hakha, Chin State\nHakha khua, Lai Tidil (Ralkap Tidil tiah auh tawnmi) pawng ah pe 30′ hrawng a sangmi Minthang Lairal Lungphun cu tangka ting 200 MMK hmang in phun kan timh, tiah Lai Chiatthat Bu (LCB) Chairman Pu Tial Ling nih a chim.\n“Lairal lungphun hi atukum December ah tuah ding in timhtuahnak kan ngei. Kanmah LCB zong in kan vung tlung ve lai. December in kan thawk lai i, hmaikum Chin Miphun Ni ah onnak tuah khawh ding in kan i ruahchan. Hi lungphun hi a tlawm bik pe 30 hrawng sang in tuah ding in kan timhtuah i, kanmah LCB nih ting 50 MMK, Laitlang lei nulepa hna nih ting 50 MMK le ramleng Laimi hna nih ting 100 MMK thawh ding in timhtuah a si,” tiah October 26 ah The Chin Journal ah a chim.\n“Hi lungphun cung ah hin Lairal lio i thong a rak tlami kanmah theih tawk ah minung 82 an min, cun, a nunnak a rak liammi minung 6 cazin kan ngei. Cu pawl cu tar ding kan ti. Zeitindah kan tar lai ti cu kan i ceih tthan lai,” tiah Pu Tial Ling nih a chim chap.\nHi hmanthlak hi The Chin Hills timi Carey and Tuck nih 1896 ah an rak chuahmi cauk chung in lakmi a si. Aiawhtu hmanthlak men ah tarmi a si (Representative Image)\nLCB Secretary Pu Peng Hu nih, “Aluancia kum 100 kan tuanbia kan theih khawh ahcun hmailei kum 100 kan sining hmuh khawh he aa lo tiah Dr. Lian Hmung Sakhong zong nih a rak chim i ka uar ngai. Mirang pawl nih kuli rak phorhter ruang ah kan pupa hna nih an rak el i dohnak tiang a chuak. Anmah Mirang zong nih Minthang Lairal ti bak i an rak auh vemi hiti sawhsawh i Kawl cozah zong nih theihpi lo, kan tefa hna zong nih theihpi loin a um lai ding cu a si kho hrim lo. Khi Tidil hmanh khi Kawl cozah ralkap cawhmi tidil ah kan ruah. A ngai ah cun Mirang nih thong an rak thlakmi kan pupa hna nih an thlanti le an thisen he an rak cawhmi a si. Hi kong hi tthangthar mino hna, Kawlram uktu bawi vialte hna le vawleicung hmun kip in a rak tlungmi hna zong nih Mirang kan rak dohnak hi thei kho hna seh tiin saduhthahnak nganpi he tuah kan timhmi a si,” tiah a chim.\nMinthang Lairal lungphun ding kong he pehtlai in August 2019 ah Hakha khua, Sipin zung ah Chin ramkulh Hluttaw Speaker Pu Zo Bawi, LCB upa hna, khuanu khuapa hna le Sipin upa hna tonnak an rak ngei i committee an rak ser hnu ah atu bantuk in lungphun rian ttuanchuah khawh a si nakhnga an hun tawlrel cuahmah hi a si.


Vanchiat Nak Fakkhun Nih A Phak Mi Thla 6 Hngakchia – Chin 11 News\nVanchiat Nak Fakkhun Nih A Phak Mi Thla 6 Hngakchia\nNgaihchia ngai a si. Vanchiat nak faktuk nih a phak mi thla6 hngakchia te pakhat cu a nunnak dingah tihnung ngai a si mi thinlung lei damlo nak ruang ah siizung ah operation tlamtling tein an tuah khawh I a nungdam cang lai tiah an ruah lio ah Covid-19 nih a phak than caah a nunnak a liam.\nHi hngakchia te hi a min ah Erin Bates tiah an sak mi a si I thla tlinglo in a chuak mi a si caah thinlung damlo nak a ngei I a nung lai lo tiah an ruah mi asi. Asinain siizung ah doctor tenih tlamtling tein operation an tuah khawh I a nung dam cang lai tiah hnabeisei ngai in an um ko nain vanchiat nak ruang ah Covid-19 nih a nunnak a rak lak than hi a si.\nErin Bates hi mi vanchia ngai a si nak cu a chuahka tein a thawhchuah ning a tha lo, cu hnu thla thum ah a lungthin lei ah damlo nak a ngei mi a rak si fawn. Cu ruang ah hringtu a nu zong nih siibawi sinah an rak zohter lengmang ko nain operation tuah ding tiang cun a zual hma lo tiah an rak ti.\nNain nithum hrawng kha damlo ngai in a um cang caah a nu nih cun siizung ah a piah I operation zong an tuah nak hi a si. Doctor te nih Erim Bates cu tlamtling tein operation an tuah I a thawchuah ning le a lungthin umkal riantuan ning a tha dih cang tiah an ti ko hnu ah Oxygen zong felfai tein an dawpter khawh cang hi a si. Asinain tulio pulrai nih a rak phak ve caah Erim Bates cu a nunnak a liam hi a si.\nHi thil hi Northwest England, Liverpool City ah a cang mi a si i England mipi zong ngaihchia ngai in a chiah hna. Covid-19 hi zeirel loin um hrimhrim lo ding ah hringtu a nu zong nih mipi sinah a chim.


Constitution & By-laws | CEC-USA\nCHIN EVANGELICAL CHURCHES USA(CECUSA)\nPHUNGHRAM LE PHUNGTENG\n(Constitution & By-laws)\nAs amended on September 3,2021.\nDAL I: A MIN LE UMNAK HMUN\nHi bu min cu Chin Evangelical Churches of USA tiah min pek a si. A tawinak in CECUSA ti a si lai.\nCECUSA office cu Wheaton, Chicago area IL ah a um lai.\nDAL 2: TINHMI(PURPOSE)\n2.1. Kan biakmi kan Pathian a min thangthat ding ah le a pennak kauhter ding.\n2.2. Chungtel  khrihfabu  dihlak  chungah  a  ummi  zumtu  hna  Lungthin,  Thlarau  le  Taksa ngandamnak le thanchonak ding ah riantuanak tinak ngeih ding. Khrih ah mihrut, mifim, mirum, sifak, mithawng, mider ti umloin le zalong tein khuakhan lairel ti ding.\n2.3. Kan miphun Chin nunphung, ca holh, bia le hla kilven i cawisan ti ding.\n2.4  Chungtel bu dihlak chiatthatnak ah i zohkhenhnak ngeih ding.\n2.5  Jesuh Khrih ah pumkhat kan sinak le kan i dawtnak cu chungtel bukip civui tuahtinak le\nihawikomhnak le riantuan tinak in langhter ding.\n2.6  Ram chung, ram leng mission riantuannak i hmaitlak ding.  A hleiin hngakchia le mino thlaurau taksa thinlung ziaza tha in an than khawhnak ding a zuam lai.\n2.7 Ramchung ramleng ah harsatnak fak ruah loin a tongmi kan minung hoi hna kan sikhawh chung in zuanhnawh ding.\n2.8 CECUSA bu cu US cozah le Khrihfa dang hna nih a theih i zalawng tein cawlcanghnak a ngei khomi bu siter ding.\nDAL 3: ZUMHNAK TLAIHTLENG (STATEMENT OF FAITH)\n3.1. Baibal hi zumhnak hrampi a si.(The Supreme Authority of the Bible)Matt.24:35; II Tim. 3:16-17; I Pet.1:23, II Pet. 1:21)\n3.2. Biaknak le Uknak then ding (Separation of Church and State) Matt. 22:2.\n3.3. Khrihfabu Bing Nawlngeihnak(Autonomy of the Local Church)\n3.4. Zumtu Paoh Tlangbawi an si dih (Priesthood of All Believers) Heb. 4:14-15, I Pet. 2:9.\n3.5. A Zummi Lawng Tipil Pek (Believers’ Baptism).\n3.6. Khrihfa Zalonnak (Christian Liberty). Galati 5:1; 5:13.\n3.7. Thum Komh Pathian (The Trinity) kan zumh. Gen. 1:26; Matt. 3:16-17; Matt. 28:19.\nDAL 4: CHUNGTEL SINAK LE DONGHTERNAK(MEMBERSHIP & TERMINATION)\n4.1  CECUSA phunghram, aa tinhmi le aa hmaitlakmi aa hrawm khomi Chin/Laimi khrihfabu a si lai.\n4.2 Chungtel luhnak halnak cu CECUSA OC upa sinah ca in tial a si lai i a nai bik EC meeting ah cohlannak tuah a si lai.\n4.3 Chungtel a simi khrihfabu cio nih CECUSA sinah kum fatin cheuhracheukhat chungin (6%-percent) a pek lai. Pek can cu kum dih January-Feb ah pek a si lai.\n4.4 Bu riantuannak ah chungtel tling in ai telmi ( 2% percent) in CECUSA ah a pemi(Bethel Senthang Baptist Church cu chungtel tling ah cohlan a si. CECUSA chungtel thin an rak sinak ruang ah cohlan an si. Khrihfabu dang cu cohlan ding a si.\n4.5 Chungtel sinak in dinh a duhmi nih mah Khrihfabu phung ning cio hnatlaknak in CECUSA sinah chuahnak ca tial a si lai. Lunglawm tein in kan i hawikomh bantukin lunglawm tein i thennak tuah a si lai.\nDAL 5: HRUAINAK TUNGTLANG(LEADERSHIP STRUCTURE)\n5.1 CECUSA nih aa tinh ningin rian a tuan khawhnak ding caah a tanglei riantuanbu hna hi ngeih a si.\n(1) Officer Council (OC)\n(2) Executive Committee (EC)\n(3) General Assembly (GA)\n(4) Women Department\n(5) Youth Department\nDAL 6: HRUAITU UPA THIMNAK LE RIANTUANNAK CAAN (Election & Terms of Office)\n6.1. GA meeting cu kum hnih dan ah voikhat in tuah ding a si lai.\n6.2. GA meeting cu CECUSA riantuantu thimnak tuanvo ngeitu a si lai.\n6.3. GA meeting ah thim dingmi hna cu:\n(2) Vice- President\n(4) Assist. Secretary\n(6) Assist. Treasurer\n(7) Women Director & Chairman\n(8) Youth Director & Chairman\nDAL 7: BU DANG HE RIANTUANTINAK(PARTNERSHIP)\n7:1. CECUSA cu zumhnak le tinhmi aa khatmi Khrihfabu le biaknak phu dang he a herhning in riantuantinak a ngei khomi a si lai.\n7:2. Cu bantuk riantuantinak cu OC nih a tuak tan lai i EC nih a fehter hnu ah pehtlaihnak ngeih khawh a si lai.\nDAL 8: CHAWVA LE NGEIHCHIAH THILRI(MONEY & PROPERTY)\n8.1 CECUSA bu nih chawva a hmuhnak ding cu chungtel bu cio nih an cheuhracheukhat chungin (6%) cio an thawhmi a  si lai.  Cu pinah pumpak in siseh a bu in siseh CECUSA riantuannak ah tel ve a duhmi nih pekmi a si lai.\n8.2 CECUSA General Assembly nih a hna a tlak hnu ah lenglei bawmhnak (grant) kawl khawh a si lai.\n8.3 CECUSA phaisa cu  in EC le OC nih CECUSA cawlcanghnak ah hman a si lai i GA hngatlaknak a lak lengmang lai.\n8.4  Phaisa luh chuahnak  fianfai  tertu ding ah EC nih GA meeting lai ah auditor pakhat a  thim  lengmang lai.\n8.5 Auditor tuanvo cu General Assembly nih biakhiahnak a ngeih ningin EC le a  dang department hna  phaisa an hmannak kum khat ah voi (1) checknak a ngei lai. Cu an  checknak kong cu GA meeting ah report a pek lai.\n8.6 Auditor nih phaisa hmuhnak le hmannak kong he pehtlai in ruahnak a pek lai.\n8.7 Chungtel sinak in a chuakmi Khrihfabu hna nih thawh ciami chawva hal than khawh a si lai lo.\nDAL 9: RIANTUANNAK(MEMBERS’S RESPONSIBILITES)\n9.1. CECUSA nih CECUSA thanchonak caah Khrihfabu le an pastorte a hleiin kinhmi rian paoh cu mah Khrihfabu budget chungin hman a si lai. A sullam cu OC, EC le GA meeting kai tik ah a si.\n9. 2. CECUSA chungtel member chungin thihlohnak a tongmi an um ahcun chungtel bukip nih ($1000.00) cio in bawmh a si lai i Khrihfabu member 100 tang nih ($ 500.00) bulhnak a pek lai. (Member 100) cung a ngeimi nih ($ 1000.00) in bulhnak pek a si lai.\n9.3. CECUSA nih Kawlram chung ah mission field a ngei lai. Mission rian a tuan khomi nih CECUSA min le theihpinak in field i ham in mah le local Khrihfabu budget in tuan a si lai. Hmun khat ah rianruanti a herh tikah cunglei in a zat khiahpiak a um lai lo i mah le ti khawh tawk cio in thawh cio a si lai.\n9.4. Ramchung CECUSA Khrifabu thanchonak mission (inland mission) rian tuan tik ah, EC nih program le budget a fehter lai i OC nih Khrifabu kip ah thawhvo an kan phawt ning in thawh a si lai.\nDAL 10: DEPARTMENT\n10.1. CECUSA tangah Women Department a um lai. Anmah tein in hruaitu thimnak le riantuannak an ngei lai i bupi nih a herh ningin a bawmh lai. Amah tein bupi he aa kalh lomi hruainak phunghram aa ngeih ve lai.\n10.2. CECUSA tangah Youth Department a um lai. Anmah tein in hruaitu thimnak le riantuannak an ngei lai i bupi nih a herh ningin a bawmh lai. Amah tein bupi he aa kalh lomi hruainak phunghram aa ngeih ve lai.\n10.3. CECUSA tangah CE Department a um lai. Riantuan tu cu kum hnih ca lengmang in thim an si lai. An riantuan dingmi cu EC nih a herh ning in suaisam piak lengmang a si lai.\n10.4. CECUSA tangah Media Group a um lai. Riantuan tu cu kum hnih ca lengmang in thim an si lai. An riantuan dingmi cu OC nih a herh ning in suaisam piak lengmang a si lai.\nDAL 11: PHUNGHRAM KILVENNAK LE REMH KHAWHNAK (CONFIRMAITON & AMENDMENT)\n11.1. CECUSA phunghram pi cu General Assembly Meeting nih a fehter hnu ah hman a si.\n11.2. CECUSA phunghram cu chan tiluan ningin hrawh, remh le chap duhmi a um ahcun chungtel Khrihfabu pakhatkhat nih ca in CECUSA EC ah a tial lai i EC hnatlaknak in General Assembly Meeting ah a chuahpi lai.\n11.3. OC upa te nih remh, chap le hrawh a herh tiah an ruahmi zong EC ah an chuahpi hmasa lai.\n11.4. CECUSA phunghram(constitution) cu General Assembly Meeting a kaimi hnarcheu nak tamdeuh hnatlaknak lawng in remh le chap khawh a si lai.\nDAL 1: GENERAL ASSEMBLY(GA)\n1.1. General Assembly (GA) cu nawlngeihnak sang bik a ngeimi a si lai.\n1.2. Bupi tonnak General Assembly Meeting cu kum (2) ah voikhat tuah a si lai.\n1.3. Chungtel kuzale zatceu nak tamdeuh meeting an kai lawngah meeting tuah khawh a si lai.\n1.4. Zatceu nak tam an tlin lo cun a voihnihnak meeting auh than a si lai i a chuak khomi paoh nih tuah a si lai.\n1.5. CECUSA caah a herhmi committee le department a tuah lai.\n1.6. CECUSA chungtel nih phaisa kan thawhmi a hmannak budget kum khat ca lengmang in fehternak a tuah lai.\n1. 7. CECUSA kumkhat chung a cawlcanghnak ding le tuan ding a fehter lai.\n1. 8. CECUSA OC member, Department Director le Chairman kha kum hnih ca lengmang in a thim lai.\n1. 9. CECUSA GA meeting le civui tuahnak caan, hmun le hma a khiaktu a si lai.\n1. 10. Constitution le Bylaws remh, chap, zuh khawhnak nawl a ngei lai.\n1.11. CECUSA nih midang organization he membership in pehtlai in riantuan tinak kong ah biakhiaktu a si lai.\n1.12. GA Meeting ah chungtel Khrihfabu pakhat ah minung (5) in kai khawh a si lai.\n1.13. GA Meeting ah OC, Department Director & Chairman hna kai ding a si lai.\n1.14. GA meeting ah Pastor a ngeimi Khrihfabu nih an Pastor hna cu GA palai ah rinh khawh a si lai.\n1.15. CECUSA Official Council paruk le department directors hna cu GA nih kum hnih ca lengmang in a thim lai. Riantuan caan cu term khat ah kum hnih a si lai i hmunhma pakhat kha term hnih cung peh a si lai lo. Term khat dinh hnu ah thim than khawh a si lai.\nDAL 2: TAWLREL BU (EC)\n2.1. CECUSA EC cu kum khat ah voikhat in meeting tuahnak March thla chung ah a ngei lai.\n2. 2. General Assembly nih a fehtermi budget le rian cungah riantauntu a si lai.\n2.3. General Assembly meeting ah EC nih a riantuannak report a pek lai i caihhmai ding agenda a suai lai.\n2.4.  A karlak i a lawngmi OC upa dirhmun a um ahcun EC nih a herh ningin thim a si lai i a nai bik GA meeting ah namhnehnak a tuah lai.\n2.5. CECUSA cawlcanghnak caah herhmi subcommittee cu EC nih sernak\nnawl a ngei lai.\n2.6. A herhtukmi a um ahcun Emergency GA meeting auhnak nawl a ngei lai.\n2.7. EC meeting ah chungtel Khrihfabu minung(3) cio kai ding a si lai.\n2.8. OC le Department Director & Chairman hna cu EC meeting ah kai ding a si lai.\n2.9. Pastor a ngeimi Khrihfabu hna cu EC palai ah an Church Pastor hna rinh khawh a si lai.\n2.10. EC cu General Assembly phak hlan ah can karlak a herhmi tuanvo latu a si lai.\n2.11. EC nih auditor pahnih kum hinh ca in a thim lai i ah phaisa cazin checknak kum tin an tuah lai. GA meeting um lo kum paoh ah cun EC ah report an pek lai. GA meeting kum ah cuGA sin ah report an pek lai.\nDAL 3: OFFICER COUNCIL (OC)\n3.1. GA nih a thimmi OC minung (6) hna cu:\nAsst. Treasurer hna an si.\n3.2. A herh ning in EC Emergency auhnak nawl a ngei lai.\n3.3. EC le GA meeting kar lak ah thil poi herh a ummi paoh a tawlrel lai i a nai bik EC/GA meeting ah a fehter lai.\n3.4. EC meeting ah caih dingmi agenda a suai chung lai.\n3.5. Phaisa hmannak nawl voi khat ah ($10,000.00)tiang a ngeih lai.\n3.6. EC le General Assembly meeting hruaitu a si lai.\n3.7. CECUSA nih theih a herhmi thawngpang le tuan a herhmi rian paoh a thanhtu a si lai.\n(a) CECUSA hotu a si lai  i  chungtel  Khrihfabu  vialte  chiatthatnak  le lungthin, thlarau, pumsa lei thanchonak kong ah tuanvo latu le lamhruaitu bik a si lai.\n(b) Lenglei pehtlaihnak vialte ah CECUSA aiawh in biachimtu le bia phurtu a si lai.\n(c) Kum hnih in can hnih tiang a tuan khawh lai.\n(d) Ca lut cachuak paoh a fim lai i OC sinah a theihter lai.\n(e) GA meeting ah a rian tuannak report peknak a ngeih lai.\nOC, EC le GA meeting ah hruaitu a si lai. President he neihniam tein riantuan timi a si lai.\nVice President nih tuanvo a pek tikah meeting hruaitu a si lai. CECUSA President he CECUSA Khrihfabu hna caah lungkhat le neihniam tein riantuantu a si lai.  OC, EC le GA meeting tuah tikah biakhiahnak le khuakhan lairelmi a  dihlak in record a  tuah lai i  chungtel  dihlak sinah thawngthanh a herhmi a tuahtu a si lai.\nSecretary a um lo tik ah a herhning bantukin chungtuan aiawh in tuanvo a lak lai.  Chungtuan nih rian a pek tikah chungtuan rian cu a herh ningin a bawmtu a si lai.\nCECUSA nih a ngeihmi phaisa kengtu a si lai i cu ngeihmi phaisa cu bank ah a chiah lai. A herh caan hman awk ah a sin ah ($ 1000.00) nak tlawm a chiah lai i phaisa hmannak receipt a chiah zungzal lai. Cauk chungah chaihmi phaisa cazin cu GA meeting ah humhnak le hmannak report a pek lai.\nNgunkeng  umlo  tik ah  le  ngunkeng  nih  tuanvo  a  pek  tikah ngunkeng aiawh in riantuannak a ngei lai i ngunkeng riantuannak he pehtlaiin a herh ningin ngunkeng cu a bawmh lai.\nDAL 4: CHUNGTEL LE A RIAN\n4.1. CECUSA a lamkip in thanchonak ah tinhmi a ngeihmi vialte tuanchuah khawh nak le tuanchuah khawh lo nak i a hrampi cu chungtel Khrihfabu pakhat cio cungah a hram bunh a si. Cucaah chungtel pakhat cio ngeih mi rian cu a tanglei bantuk in a si lai.\n4.2. CECUSA GA nih a fehtermi program paoh ah lung tho tein i tel ding.\n4.3. Chungtel Khrihfabu nih cheuhra cheukhat hmuhmi chung in (6%) a pek ding.\n4.4. CECUSA Mission field ah lohma i lak cio ding le Mission riantuannak caah pek ding.\n4.5. Miphun le Ram kilven, humhak nak rian ah thazaang chuah cio ding.\n4.6. CECUSA ram chung riantuannak vialte (Chiatni thatni cawlcanghnak telhchih) he pehtlai in hruaitu upa hna nih tuan ding tiah biakhaihnak an ngeih mi cung paoh ah lungtho tein le kan si khawhnak cio tein i bawmh ding.\n4.7. CECUSA phungteng(by-laws) cu EC a kaimi zatceu nak tamdeuh hna tlaknak in chap le hrawh khawh a si lai.\nChin Evangelical Churches USA\nDesign and developed by bhscreative.com


USA in Lai Tlang a tlungmi tete hi, thawngpang ka hal tawn hna. Lairam cu a thangcho ngai cang. Innlo, lamsul, hnipuan, hruk-aih le ngeihchiah ah an thangcho tuk cang an ti ah kan i lawm tuk. Cell phone, computer, TV le video lei zong ah an thangcho tuk cang timi kan theih tik ah, lung aa lawm tuk. Asinain minung tam deuh cu, riantuan an zuam ti lo; mino tampi cu zu din saei le ningcang lo nunnak a tam tuk an ti ahcun, ngaih a chia tuk tawn. Lungthin a kekkuai taktak ko.\nLaimi nih hin, kan tuanbia, kan sining, kan ram le miphun umtuning hi kan fian a herh. Kan tuanbia philhlo a hau. Zeitluk in dah kan miphun hi ral kan ngeih? Zeitluk in dah tihnungmi thil nih a kan kulh timi kan fian le kan i ven a herh taktak. Kan ram le miphun hi, kan dirhmun thinphan a um taktakmi kan si. Cucu Laimi nih kan ruat tawn maw?\nKhatlei ah zu lawng si lo in, Kawl holh le Mizo holh le hla nih a kan rialdip tiah an ti. Hi zong hi kan ruah rih a herh. Kan hlasak tiam pawl zong nih, Lai hla sak hi kan uar ve a herh. Kawl hla le Mizo hla le Mirang hla saknak in, Lai hla sak hi thapek deuh a herh.\nLaimi hi miphun fate kan si. Nichuahlei ah Buddhist a tambikmi Kawl an um. Nitlaklei ah Hindus an tam biknak India ram a um. Nitlakthlanglei ah Muslim an tam biknak ram Bangladesh an um. Buddhist, Muslim le Hindu biaknak lianlian pathum nih, a kulh bak in a kan kulh.\nCu kulhmi tlangcung ram fate ah khua a sami kan si. Cucaah, kan miphun hi, a zeitilei paoh in "biaknak ral le miphun ral" kan ngei. Krihfa hi rak si ngelcel hlah u sih law, Laimi cu kan lo cang lai.\nJesuh hi Laimi kan caah thlarau khamhtu lawng a si lo. Kan nun lio hrimhrim ah kan taksa le thinlung khamhtu zong a si. Jeusuh hi, kan rumnak hrampi zong a si,. Kan fimnak hrampi zong a si. Kan thanchonak hrampi zong a si. Laimi ramdang ah tampi kan kalnak kan hrampi zong a si. Laimi a kan cawisangtu le a tu bantuk thluachuah hmumi miphun ah kan chiatu cu Jesuh a si. Khrihfa sinak hi a si.\nPathian nih a kan dawt i, Missionaries hna hmang in, Laimi cu a tu ah 85-90% hrawng hi Krihfa kan si tiah kan ti tawn. Kan i lawm i, kan i lunghmuih cio. Phungchimnak zong ah chim lengmang cio a si. Lairam cu Krihfa ram tiah kan ti tawn i, kan lung aa lawm tuk cio hna.\nCu kan Lairam le miphun te cu, kan dawt cio i kan tlaihchan cio hna. Khawika kan umnak le vaivaihnak ram zong in, Lairam le Lai miphun cu kan ngai cio hna. Kan umnak kip in kan ram le miphun hi kan philh kho lo. Kan umnak USA zong in kan philh kho lo. USA in Laitlang ah a tlungmi hi thawngpang ka va hal tawn hna.\n"Lairam cu, innlo le lamsul a thangcho an ti cio caah lung aa lawm tuk. Hakha le Thantlang zong an thang tuk hna tiah an ti tik ah lung aa lawm tuk. Motor le motor cycle a tam. Dawr zong a tam i, a lamkip in an thangcho tuk cang" an ti ahcun kan i lawm tuk cio hna.\nAsinain, Hakha khua le Thantlang khua ahzu dingan tam tukmi le zu rit ruang ah accient le mithi an tam tuk an ti, an chim tik ahcun lung a rawk taktak ko. Ngaih a chia taktak ko. Lungthin kehkuai aa zal. "Kan rumnak hi, kan miphun rawhnak lam a si ko ne lai lo maw?" timi ruah tlak in a um.\nKhatlei ah, zu lawng a si rih lo. Kuva an khai tuk; an ha a sen tuk; khua chung ah kuva ningcang lo in an chak; lamkam ah hnawm an hlonh; khua hi a hnawm tuk tiah an ti tik ah cun, kan ram kan thangcho timi hi, a chung thil sining ahcun kan thangcho hrimhrim lo timi a lang tuk rih. A pawi taktakmi a si.\nTlangval mino tampi hi, riantuanlo in motor cycle cit le chawh lawngte an rian. Lakphakti din le vah le zudin lawng an rian ko an ti ahcun, lung a tha lo taktak. Hi hnu kum kum 20-30 ah Lairam nih kan ton te dingmi thil ruah ah hin, ngaihchia taktak a si. Mino nih lungfim a herh taktak cang.\nKawlram tlungmi nih an chimmi lak ah, lungthin a fak khunmi cu hihi a si:-\nHakha le Thantlang ah Kawl pawl nih "Zu heh tiah an zuar i, Laimi tangka in an rumnak cang. Tlakrawh inn thatha an i sak le nuam taktak in an um. Hlan ah sifak te hmanh kha, Laimi tangka in an rum cang" tiah an timi bia a si. Cu van theih ahcun, ceknel tiang in mi a kan runh.\nKhrihfa a si lo mi Kawl Buddhist pawl kha, dawtnak in Jesuh thawng tha bia tu kan chimh hna i, zumtu kan ser dingmi hna tu khi, Pathian duhmi a si. Cu si lo in, Laimi Khrihfa tu nih kan tangka in, rum lak kan va tuahmi hna kha, Pathian duhlomi thil a si. Cucu ruah ah lung a fak taktak.\nRamdang ah chungkhar tampi cu, mitkuh cim lo le thadi zaangbaa taktak in rian an tuan cio hna. Boss te tang ah thir le phang in riantuan a si. Heh tiah rian hnek an si. An tha a dit tuk le rian an hnek tuk hna caah, a caan ahcun a pumh hmanh pum kho lo in micheu an um tawn hna. Hmuhmi hnihkhat tein Lai Tlang lei ah kuat a si.\nMiphun pakhat cu kan huat awk a si lo nain, an tuahsermi a thalomi ziaza tu cu kan huat awk a si ko. Zu zuarmi cu Lai asi pek, Kawl a si pek, zei miphun a si pek ah, Khrihfa nih cun tha kan pek lo ding hna a herh.\nRamdang kan phakmi hi Pathian thluachuah a si kan ti. Amah nih a kan pek ciami thluachuah hi, micheu caah zuu dinnak menmen le zudawr menmen ah kan hloh ahcun, Pathian cu a lung a tling bal lai lo. A ngaih a chia ve ko lai. A ti lio ah, Kawlram pumpi ah Laimi cu Pathian nih thluachuah an pek hna; an hman hna tiah a kan ti I, a kan cawisan. Asinain, a tu lio Lai Tlang i, zudin saei le zukhmawn a zualhmat ning an chim ahcun lungdong taktak a si.\nHi tining te a si ahcun, kan Laimi hi Pathian nih a thluachuah a kan cawh than te lai. Kan thluachuah hi miphun dang sin ah aa thial than te lai. Miphun rawh hi a fawi tuk. Hi tining tein kan I ralrin lo le ningcang lo in kan nun ahcun kan miphun hi lohtlau khawh kan si. Pathian thluachuah zong hi, a pit zau lai. A rau lai lo.\nZeidang vialte nakin lung a rawk cemmi cu, "Hakha le Thantlang thlanmual lungdonh kong a si." Hakha le Thantlang lungdonh zoh ahcun, kum no tete, tlangval thimi an tam tuk. Kum 50 cung le ngakchia nakin kum 22-35 kar an tam bik. Thlanmual hi a khah a rang tuk" tiah an ti tik ahcun, luongthin a kekkuai tuk.\nKan ram nih le a si a fak. Minung nih le kan thangcho fawn lo. Kan minung nih le kan tlawm tuk. Kan karh ning nih le a fum tuk fawn. Cu lio ah caan i, hmailei ah chungkhar le khuaram caah bochan tlak dingmi mino tete nih, nulepa hmanh thih hlan ah, mual an liammi ruah ahcun, lungthin a kekkuai tuk. Cucaah zuu hi sualnak le thatlonak a si hrimhrim ko. Rawhralnak phunphun chuahtertu a si hrimhrim ko. Cucaahcun vawleicung ah a fim bik tiah an rak timiSiangpahrang Solomonnih cun, zuu zong ah hi tin a ti:\nHrai chungah sen kirker tein a um i tleu dildel tein a lang i, van dolh ah nal ngai dawh a si mi zu khi, a zoh hmanh va zoh hlah. A donghnak ahcun rul bantuk in mi a cu i, ping-er sivai bantuk in mi a henh (Phungthluk 23:31,32).\nSolomon nih hin, "zu hi,rul bantuk in mi a cu mia si a ti. A sivai hi a tak tuk i a si a tak tuk ah rul lak ah sivai a tak bik mi,ping-er sivai bantuk a sitiah a ti. Rul cu mi a kan cuk hlan in, thah asilole hrial a herh bantuk in, zu zong hi a kan lem hlan le zu-tama kan si hlan ah hrial a herh. Tei a herh. Culo ahcun rawhnak ngan taktak minung nunnak ah chuahter khotuSatan hriamnama si.\nCucaah Laimi nih zu kong hi biatak tein kan ruah a herh. Zu hi hi tin kan hmuh a herh cang:\n1. Pumpak nunnak, ziaza le sining hrawktu a si.\n2. Chungkhar sining vialte hrawktu a si\n3. Khua le sang buaitertu le hrawktu a si\n4. Ram hrawktu a si\n5. Miphun hrawktu a si.\n6. Minung le minung karah pehtlaihnak hrawktu a si\n7. Chungkhar le khua sipuazi hrawktu a si\n8. Accident phunphun chuahtertu "Lainawngtu" a si.\n9. Pathian biakinn timi "kan pumsa hrawktu" a si.\n10. Thinlung le thluak hrawktu a si\n11. Minung nung nain sal ah a kan tlaitu a si\n12. Minung nung nain "lainawngtu" a si\n13. Zumhnak dertertu le zumhnak hrawktu a si\n14. Thlarau sal ah a tlaitu a si.\n15. Minung thlarauHellah a kalter khotu "Satan hriamnam" a si\nCucaah "zu" hi tih a nung tuk.World Health Organization(WHO) tuaknak ah,ritnak si vialtenakin zuu nih hin minung nunnak tam deuh a hrawh minung tam deuh thihnak a chuahpi ti a si. "Kum fatin in, vawleicung pumpi ahthih za lo inminung 3.3 million hi zureu (alcohol) ruang bak ah an thi" tiah WHO nih an ti.\nUS zong ah hin, zu ruang ah a thimi le chungkhar aa thenrawi mi an rak tam ngaingai. US lawng ah hin, kum chiar in zureu ruang bak ah minung 88,000 lengmang an thi ti a si. 2005-2010 karlah ah, thih za lo nain, minung an thihmi le an kum an sunghmi an tuak tik ah, kum 2.5 millions an sung ti a si. A pam taktak.\nUSA zong hi zuu a ding ngaimi ram an rak si. Zureu (alcohol) taktak hi, a buaktlak in minung pakhat nih 9.8 liters an kum chiar te an din ti a si. Hi ah hin, beer le wine te hna aa tel rih lo. Kawlram hi cu 4.8 litters an din i kan ram pawng ummi India cu 5.7 liter an din i, Thailand cu 8.3 an din. Europe hi USA nakin zureu an rak ding deuh. Africa chaklei ummi Muslim ram pawl hi, zu a dinglo cemmi ram an si.\nZuu hi a mak taktak. An din hnu ahcun rihma ngeih a har tuk. Din zia thiam a har tuk. Zu tei hi a fawi lo. Cucaah USA zong ah mi tampi nih an tei hlei lo. Mirang zong nih an tei hlei lo. Minak le Spanish zong nih an tei hlei lo. Laimi zong nih kan tei khlei lo. Cucaah USA ah Laimi kum tling lo in a thimi tam deuh cu zuu he aa pehtlaimi thihnak an si.\nCucaah zuu hi Lai Tlang zong ah Laimi a kan hrawktu a si i, USA zong Laimi a kan hrawktu a si ve ko. Cucaah Hakha le Thantlang lawng ah si lo in, USA tiang zong ah Laimi kan ral lian bik cu "zu" hi a si ko. Cucaah Chin National Day hna ah, zudin hna hi zuam ding a si lo. Zu din cu miphun kip nunphung ah a um ko i, zupu dah hna hi kan nunphung a si ti phun in ruah ding a si lo. Chin National Day hna hi, zu le sa he ciah ni ah kan hman ahcun kan miphun hi kan rawk lai. Zupu din zong a piah in piah ding a si lo.\nCucaahcun Pastor, evangelist, Khrihfabu hruaitu vialte, zumtu vialte nih kan doh a herh. Zu dingmi pastor le evangelist cu mipi zong nih hman ding an si lo. Zu dingmi politician zong mipi nih dirpi ding an si lo. Ralkap le palki zong nih dinlo ding a si i, dothlennak tuahtu ralkap zong nih dinlo ding a si.Chin National Day zong ah zupi dah te hna hi, tuah ding hrimhrim a si ti lo.Chin National Day te hna i, zu dah hi kan nunphung in hloh a tlakmi thil a si. Hi bantuk in a lam kip in, kan zapi tein kan doh lo ahcun, zu nih nikhat khat cu Chin miphun hi a kan dolh khawh dih.\nCucaah, zu hi Chin miphun dihlak nih, "Chin miphun zapi ral a si" (Bung-yan-thu) ruah ah a herh cang. Upa ngakchia in, nunu papa in, kan ral ah ruah ding a si.\n1. WHO nih an tialmi "Management of Substance Abuse"\n2. CDC tialmi "Alcohol Use and Your Health"


SAC ralkap le CDF-Mindat August 16 zinglei 7:00 AM hrawng ah Mindat Nitlak-Chaklei ah an i kap than, SAC Ralhrang Meeting an Tuah Lio ah PDF-Shan nih an Luh Hnawh Hna, Hakha Palik Sakhaan in Pu Joshua CDM ah Lut, CDF ah aa Fonh – Thechinlandtoday\nSAC ralkap le CDF-Mindat August 16 zinglei 7:00 AM hrawng ah Mindat Nitlak-Chaklei ah an i kap than, SAC Ralhrang Meeting an Tuah Lio ah PDF-Shan nih an Luh Hnawh Hna, Hakha Palik Sakhaan in Pu Joshua CDM ah Lut, CDF ah aa Fonh\nadmin August 16, 2021 Leave a Comment on SAC ralkap le CDF-Mindat August 16 zinglei 7:00 AM hrawng ah Mindat Nitlak-Chaklei ah an i kap than, SAC Ralhrang Meeting an Tuah Lio ah PDF-Shan nih an Luh Hnawh Hna, Hakha Palik Sakhaan in Pu Joshua CDM ah Lut, CDF ah aa Fonh\nSAC ralkap le CDF-Mindat August 16 zinglei 7:00 AM hrawng ah Mindat Nitlak-Chaklei ah an i kap than, SAC Ralhrang Meeting an Tuah Lio ah PDF-Shan nih an Luh Hnawh Hna, Hakha Palik Sakhaan in Pu Joshua CDM ah Lut, CDF ah aa Fonh.\nSAC ralkap le CDF-Mindat August 16 zinglei 7:00 AM hrawng ah Mindat Nitlak-Chaklei ah an i kap than, Hi an i kahnak pawngkam khua pawl innlo chuahtak in an zaam, tiah theih a si.\nNizaan (August 15) zinglei sml. 7:00 hrawng ah Shan ramkulh, Namsan khua ah meeting a tuahmi SAC ralhrang pawl cu PDF-Southern Shan State Generation (SSS-G) nih an luh hnawh hna i Captain pakhat telh in ralhrang 10 hrawng an thah hna.\nThil sining zapi fiang in chim awk a ttha rih lo. Asinain, hmanthlak pawl hi cu anmah SAC lei nih an thlak i kan sin ah a phanmi a si. SAC ralkap bawmtu an auh hna caah khulrang in kan kir hna,” tiah SSS-G nih thawngthanhnak ah an langhter.\nSSS-G nih meeting a tuahmi SAC ralhrang pawl an luh hnawh hna lio ah kap hnih kahdohnak a chuak i SSS-G lei in minung pakhat hliam (fak lo) a pu ve. The Chin Journal\nHakha palik sakhaan ah rian a ttuanmi Paletwa khuami Pu Joshua cu August 5 in CDM ah a lut i, CDF-Paletwa he aa fonh cang tiah thawng kan theih.\nAugust 9 ah Matupi palik sakhaan in Sergeant Pu Yu Ngai le August 10 ah Lungler ralkap sakhaan in Sergeant U Zaw Htoo zong SAC chuahtak in CDM ah an rak lut cang. Credit The Hakha Times\nNihin Mindat Kahdohnak ah SAC Ralhrang 20 Leng an Thi →\n← Khuaruahhar Vawlei Cungah Vanlawng Ai Awk Mi Cu Kabul Khua Mipi Lawng An Si Rih lai


The End of Endless Love A Lar Taktak, Chinese Box Office Ah No. 1 A Si – HRINGDILDEL LAIRAM\nThe End of Endless Love A Lar Taktak, Chinese Box Office Ah No. 1 A Si\nCoronavirus ruangah Hollywood lei cawlcanghnak ah chawva a tumchuk tuk lio pi ah entertainment industry lianbik a changtu China lei ahcun duhsah tein that lei a panh cuahmah ve cang i, naite zarh dongh ah khan The End of Endless Love nih China ah cinema hall ticket an zuarnak in dollar million 22.6 an hmuh i, Chinese box office ah number 1 a si.\nThe End of Endless Love hi planet dang in vawlei ah a rak ra mi tlangval pakhat kong chirhchan in an can m asi i, cu tlangval nihcun superpower a nei i, a aw hmangin midang hna cu nuam le lawm taktak in a um ter khawh hna i, internet celebrity pakhat autism nei mi he an i duh ning cang ti bantuk tarlangh nak asi.\nSoul Snatcher zong a cawlcangh a tha ngaingai i, dollar million 19.5 a hmuh khawh i, box office No. 2 asi. Hi film ah hin mifim taktak pakhat le sihal a muisam aithleng kho mi ttangtti in thlarau sual an dohning ti bantuk hna cu tarlangh asi.\nThawngpang dang: Putin National Guards lak ah muidawh le pumrua tha taktak, a muidawh le a pumrua that ruangah minih an theih mi le a lar taktak mi Ms Khramtsova cu a rianin phuah asi i, cu tiin an phuahnak a ruang cu Putin National Guards chungah thil biapi cheukhat hna cu video in a phozar ruangah asi tiin an chim nain national guard chung ah a um vemi mi cheukhat nih an hnahchuah ruangah asi deuh tiah a chim mi zong an rak um ve fawn.\nMs Khramtsova hi Russia Female military Beauty contest zongah cungnung bik sinak lukhuh tiang a rak co cang mi asi i, hi laksawng a lak ruangah hin National guards ah a riantuan pi hawi pa tampi nih lawmhpinak an tuah lio ah national guard nu hna tu nihcun Ms Khramtsova hi lawmhpi nak zong an tuah duh loh tiin Khramtsova nih hin a chim. Putin National Guards chungril ah thil biapi hna video in a phozar ruangah phuah mi asi tiah chim a si nain National guards beauty queen nihcun i hnahchuahnak ruangah ban a si deuh nak kong a chim ve.\nPutin National gurad hna hi ramri hlei ah meithal khamnak kongah le cozah hmun biapi le cozah hmanrua biapi a kilveng tu ding ah dirhmi an si. Khramtsova nih hin a muidawh le pumrua thatnak cu a rian sunghnak bik asi tiah a ruat mi tampi an um.\n← Hngakchia 200 Renglo A Tlaihhrem Tu Cu Faak Taktak In Hrem Le Tlaihhrem A Tuar Hnu Ah An Thah Ve\nElectoral College Nih President Caah Biden A Fehter Cang →


AUSTRALIA KAL UMNAK KONG THAWNGTHANH NAK – The Chinlung Post\nAustralia Kal Umnak Thawngthanh.Malaysia um Chin ralzaam hawikom dawt vialte hna nan dam cio hna lai tiah zumhnak kan nei.Australia kal umnak kong he pehtlai in thawngthanh kan kan duh hna. Kan theih cio bang Covid pulrai ruangah vawlei cung khawl tlawn le kal um zong phih dih asi bantuk in Malaysia um Chin ralzaam cheukhat hna zong Australia kal ding si ko nain kal kho loin aataapmi tampi an um.\nMarch 26, 2020 ah a kal dingmi tampi an um nain March 18 ni thok in lockdown a van i thawk caah ralzaam kal umnak tuanvo neitu IOM (International Organization for Migration) nih a kalding timhtuahmi vialte cu a let than dih. Ram khat le ram khat khual tlawn zong phihkhar dih asi caah tu chun ni tiang kal kho lo in um asi.\nMarh 18 in July thla karlak ah poipang (emergency case) asimi tu cu kalterni tete zong an um pah nain Australia cu ralzaam visa siloah humanitarian visa cun kaltermi an um lo.Australia Tanzung (Australian High Commission) zong Covid pulrai ruang ah ralzaam interview le visa pek cu March 18 in an ngol ve i a tu tiang ngol rih asi. Zeitik in an thawk than te lai hi chim khawh si rih lo.\nMarch 26 ah kal ding in rak timhtuahpiakmi hna cu a thar in timhtuahpiak than an si. Cheukhat cu an ngandamnak checkmi kum a luan cang caah IOM nih a thar in check-up an tuah than hna lai.A tu hnu thawk in Australia ah a kal dingmi pohpoh cu Australia phanh hmasatnak hmun poh ah ni 14 chung erhkhumh (quarantine) asi lai.\nTahchunnak ah na phanhnak ding le umnak ding kha Mebourne sisehlaw na vanlawng (flight) kha Sydney a phanh hmasat ahcun Sydney ah ni 14 chung erhkhumhnak na si lai tinak si. Ni 14 lawng ah na umnak ding hmun ah na va len than kho lai. Cun an mah le State or Territory cio nih zulphung (travel restriction) an tuahmi a um rih caah mah ning hoih in va kal um than asi lai.\nJuly 23, 2020 thawk in Vanlawng cung khualtlawng milu zat zong rikhiah piak asi. Perh Khua a kalmi cu Vanlawng pakhat ah minung 50 tiang lawng cohlan asi. Brisbane cu minung 30 lawng cohlan asi. Sydney zong minung 30 lawng cohlan asi. Victoria cu ramdang in Vanlawng luh a ngah lo cun Melbourne zong lawlawse cu ngah rih lo.Cucaah Australia autu (proposer) zong nih auhmi visa an laak cang ahcun a tu tein timhcia le ralrin cia a herh ngai ngai.Siaherhnak he,CRC Malaysia. Credit: CRC Malaysia


KIA Army Bawipa Nih An Um Pi Ko Hna Ti Hi Fiang Tein Hmuh Khawh A Si Rallokap Nan Tei Ning Hna Hmuh Ah Hin – Buanchukcho\nNi zaan June 11, 2021 ah KIA Ralkap pawl nih Kachin ram, Ralhrang pawl Gate ngan taktak an lak, ciam dihlak in an kah tiah thawng kan theih. Kachin ramkulh, Waingmaw peng ah a um mi, Ralhrang le Police fonh in Kachim ram, a lutchuak mi minung an check tawn nak Gate biapi taktak mi cu nihin zing ah KIA nih an kah i an lak hi asi.\nNizaan Zing suimilam 7:00AM- 8:00AM karlak ah KIA nih an va luh hnawh hna i an kah hna hi asi. Nihin zing a kahnak ah Ralhrang lei a thimi le hliamtuar dihlak (20) hrawng an si, tampi cu an hriamnam zong lak manh loin an zam” tiah Kachin News nih a tarlangh.\nTihni zong ah Kachin ram, hmun cheukhat ah KIA le Ralhrang ikahnak a chuak, cu zong ahcun Ralhrang lei a thi mi an um len tiah an chim. Kachin ram lawng si loin Kawlram hmun dangdang zong ah ralhrang le mipi hriamtlai karlak kahnak aa peh cuahmah, nihin tiang ahcun ralhrang lei a thimi an tam ngai cang. Vom\nthawngpang dang : Ralhrangbu nih Kum 14 Nute An Tlaihhrem


Tu Lio US thawngpang a linsa ngai mi pawl hna; Democrat sual ning hi cu\nUS Presidential race a linsa tuk cang, ni fatin US thawngpang 4/5 ka ttial peng caah, US thawngpang thar bik mi poah na rel duh ah cun like/follow vun tuah law, ni fatin US thawngpang 4/5 na rel khawh peng lai tinak a si.\nDemocrats khua California, New York City hna cu nungkhuai (tax) a sang tuk caah le misual an karh thluamah caah mi tampi caah tih a nung tuk cang caah, le um ngam ding a si ti lo caah company nganpi nih an chuahtak thluamah lio a si\nNew York City Police Association nih an rak ttuah bal lo mi cu voihkhatnak ding caah President Candidate an dirkam mi an phuan cang. Palik nih President caah an duh tthan mi cu Donald Trump hi a si. Mah bantuk in Democrat khua tiah thei mi, New York palik nih Trump an vun dirpi mi cu Democrat pawl caah mangchia tak tak a si i, Democrat pawl nih palik hna cu fakpi in an soisel than hna\nCun mirang hngakchia kum 5 a si lio mi cu, a u le he lampi ah lentecelh an tuah lio mi cu, minak pa nih a va kal hnawh i, meithal in thih lak in a kah. Conservative hna cu mah kongah an thin hun tak tak i, minak cungah atlung mi si seh, US ram chung ah buainak fakpi a chuak hoi cang lai\nMah kongah hin US mainstream media pawl nih zeihman an chim duh lo i, thil si ning zong an phuan duh lo. Black Lives Matter pawl nih an Member hna cu thil fir lengmang ding in an ti hna, Kum saupi miran pawl nih sal bantuk in an rak hmang mi ruangah, phuhlamnak tuah i, mirang pawl hna thil cu firpiak lengmang ding in ca hna\nTu lio thawngpang a linsa ngai mi le mipi nih an cei ngai mi pakhat cu, President hlun Barack Obama nih Joe Biden a zum lo ning kong hi a si. Jeo Biden cu President hlun, Barack Obama nih Democrats Presidential Candidate si i Trump a khawh lai lo tiah Joe a zum lo ning a chim mi, a leaked-out/zut mi kong hi a si. Credit-Foxnews & Washingtonpost\nBe the first to comment on "Tu Lio US thawngpang a linsa ngai mi pawl hna; Democrat sual ning hi cu"


Chin pa Coronavirus na ngei an ti i an hlonh khoika um ti thei asi lo – The Cherry Par\nChin pa Coronavirus na ngei an ti i an hlonh khoika um ti thei asi lo\nFebruary 14, 2020 admin Thawng Pang\nTuluk ram ah riantuan in a um mi Chinpa pakhat cu a rianttuannak apu (Boss) nih tulio zawtnak tihnung a ngei tiah a ruah ruang ah ramlak ah a hlonh tiah theih asi.\nHi kong he pehtlai in an langhter ning ah ” Vanlalmawia hi China ram, Weihai Shandong ah rianttuan in a um mi a si. February 7 in khan taksa nuam lo bantuk in a um i a thawchuah a har deuh, a hrawm ah thil pakhat khat nih kham sehlaw cu bantuk phun cu a thawchuah zong a har. A hmasa ahcun a rianttuan nak in Sizung ah an kal pi i a sining zong a ttha deuh ngai nain Febuary 13, chun suimilam 2pm hrawng ah a rianttuannak a pu le nih cun motor in an phorh i ramlak, mizei hmanh an um lonak hmun ah a hlonh. Hi an hlonh tlawmpal ah phone in kan chawnh i innchia ngai mi, Zuunput chung ah ka um ko tiah a chim, a si nain a hnubik kan chawnh ahcun Inn a tthing ngai cang mi, mizei hmanh an um ti lonak ah ka um ko tiah an kan chimh tthan” tiah a Unu nih cun a chim.\nA umnak hmun a chimh ko hna nain fiang in an theih kho ngai ngai rih lo, cu pin ah phone zong an chawn tthan kho ti lo. A tu hi a hawile pawl nih an buaipi i an kawl cuahmah lio a si tiah an chim fawn.\nHi kong hi a mah a farnu nih thlacam cahnak he a tarlangh chih mi a si i a chim ning ahcun nizaan ah tu bantuk in ramlak ah hlonh a ton hi a si. A tu zong a hawile pawl nih an va kawl lio a si ti a si nain an hmuh thawng theih a si rih. Thlacamnak he bawm cio hna usih.\nPrevious Post:Thawngpang chiah:Mawtaw ai let pakhat Falam Siizung ah a um lio\nNext Post:Paletwa Har nak tong mi bawmnak peh tu Pastor pa thah ding in bia khiah piak a si


Japan Ram Um Kawlram mi hna An Cawlcanghnak hi uar a um kho tak tak! (kan in upat hna) – Kawltu Team\nJapan Ram Um Kawlram mi hna An Cawlcanghnak hi uar a um kho tak tak! (kan in upat hna)\nMarch 8, 2021 Amon Ka Si\nJapan ram phan Myanmar mi hna nih hramhram in Uknak a latu, ralkap hna nih zaangfahnak ngei loin mipi hriamnam hmangin an hrem hna nak le an thah hna nak media hmai le rampi hmuh in muicawl in hmuhsaknak an tuah.\nMarch 7, ah Japan ram ah kan kawlram mi cu Uar an kho tak tak hna. Ralttha tak in lampi ah chuak in, Zeitluk in dah kawl ralkap an sual zia cu mizapi hmai bak ah an langhter hna. Lam zawhnak in an i thawk i, Hmun khat ah Drama bantuk piah piak in kawlram ralkap an sual zia cu an langhter hna.\nRamdang a um mi kan kawlram mi hna nih bantuk in cawlcangh nak an kana ngaih piak khoh tik ah kan lung ai lawm hring hring. Ramdang mi hrim hrim hna zong nih an kan ttan pi nak kan hmuh tik ahhin mipi kan thazaang a tam in a tthawng deuh.\nRelchap: Palik Pawl CDM Luh Khawhnak a Dawntu Bik Upadi an Hrawh\nPalik pawl CDM ah zalong tein i tel khawh nakding a khamtu upadi pohma no. 4/1995 cu Myanmar rampi President U Win Myint nih March 7 ah minsen a thut i a hrawh cang, tiah CRPH nih cathanh a chuah.\nHi 1995 upadi ah hin palik pawl ramkhel ah i tel khawhnak a kham hna i atulio CDM cawlcanghnak zong ah palik pawl an i tel khawh nakhnga a dawnkhaantu bik upadi a si.\nCu upadi cu hrawh a si cang caah CDM ah aa telmi palik pawl kha thla 6 chung rian kaiter loin dantat le CDM ah an i tel ruang ah thongthlak tibantuk a ngah ti lai lo.\n← A Poi Kho Tak Si!! Dr. Sasa te chungkhar Ralkap nih an kawl cuahmah cang hna.\nRalkap Nih An Kah Lio Ah A Upa Arak Chawnh Takmi Bia Tekha Adongh Nak Ah Acang Ai Mu..(Ngaih A Chia Tuk Ee..) →


Covid-19 Mizaw Hna Caah Tiah Zawnruah In A Inn A Lawnh, Anmah Tu Khuate Ah An Kir – TIMES OF CHIN NEWS\nCovid-19 Mizaw Hna Caah Tiah Zawnruah In A Inn A Lawnh, Anmah Tu Khuate Ah An Kir\nCovid-19 he pehtlai in mizaw an um sual ahcun tiah an umnak inn pi cu sizung bantuk i hman ding in le bawmhnak pek ve duh ah tiah a inn a lawnh i amah le a chungkhar tu cu an chuahsemnak an khua khuate ah caan karlak um chung ding in timhlamhnak an ngei.\nMadalay khua ah khua a sa mi Shwe Na di mansung lungvar company a ngeitu U Mg Lwin nih Mandalay khua ah Covid-19 mizaw an um sual ahcun tiah mizaw thlopbulnak dingah an inn cu sizung ai hman dingin caan kar lak a lawnh. Mi zaw an um taktak ahcun sizung tampi a herh kho mi a si caah amah an umnak innpi mizaw 30 hrawng aa tlum khomi innpi cu hman chung ding in bomhnak a pek hna hi asi.\nKan chungkhar kan umnak innpi hi mizaw 30 hrawng cu aa tlum kho ding asi ve i sizung sikhan caah tiin kawlram ngandamnak le zangleknak zungpi ah hman chung ding in thawng ka hei thanh hna. Mah te tal hi kan nih chungkhar nih kan miphun caah kan tuah khawh tawk te a si. Kan nih chung tu cu kan chuahsemnak kan khuate ah caan karlak cu kan va um chung ko lai tiah U Mg Lwin nih cun a chim.\nA nungmi Pathian an bia lo nain an nunnak in a langmi thil hi kan mah Khrihfa aa timi tu nih hin cawn awktlak a si ti ruahlo awk a ttha lo.


Chuncung khuami an lungfak tuk hringhran! An kan serhsat vawlei pi theih in kan thang an kan chiatter an ti cang – Chin World News Evening\nMinister Pu Pau Lun Min Thang tazacuai an timh mi kong he pehtlai in Chuncung Mino Chairman Salai Tluang Thang nih, “Pu Pau Lun Min Thang taza cuai kan timhnak a ruang bik cu, COVID-19 phungbuar in khuadang ah lamzawhnak nawl a pek hna. Zung caan a si lomi 2020 December 5 ni ah a thlithup in Cozah theihpinak um loin ca a chuahpiak hna.\n“Cun, puai tuahnak nawl hal ningcang zul loin le a dotdot hnatlaknak tel loin amah nawlngeihnak ningcang lo hmang in nawl a pek hna, bu (Organization) tanhnak le thleidannak he a thlithup in rian a tuan. Hnatlak pinak ca a chuahmi copy cu theihter a herh mi Palek zung, Penguk Zung le khuabawi sin ah zeihmanh theihternak a tuah lo, a pek hna lo ca ah atu bantuk in tazacuai kan timh mi hi a si,” tiah The Hakha Post ah a chim.\nPi Biak Mawi Sung tazacuai an timh mi kong he pehtlai in,“COVID-19 zawtnak lio ah phungbuar in Chuncung ah lam an zawh, khuabawi hnatlak pinak ca um loin lam zawh in tlangaunak an tuah, puai tuahnak nawl ningcang hal loin lamzawh tlangaunak an tuah, zung kai lo ni zarhter ni ah a thlithup in hnatlak pinak an sok i ca an laak.\n“Cun, Chuncung nih tlaihhrem nunphung kan ngei lo nain “Tlaihhrem nunphung kan duh lo” tiah an kan au hnawh, an kan serhsat, vawlei pi theih in kan thang an kan chiatter ca ah atu bantuk in tazacuai kan timh venak hi a si,” tiah a cunglei minung nih The Hakha Post ah a chimchap. The Hakha Post\nNote: Hi thawngpang cu The Hakha Post nih an taarmi kan von taar chinmi a si.


Chin Mi NLD Le USDP Palai Ah Dir In Kan Miphun Covo Kan Or An Chim Khawh Lai Ti Cu Lih A Si — Chin Miphun Tlangau\nAugust 12, 2020 Salai Ephraim OPINION 0\nA luan cia mi elections (2010, 2015) hna lio ah Chin mi nih Chin party kan tanh ding asi, Chin party candidate mee (vote) kan pek ding asi tiin ka rak tialmi ah mi cheu nih comment an ka tuah mi ah: Kawl ram ah kan um chung (Independent kan khel lo chung) cu kan duh zong duh lo zong ah Kawl nih a kan uk ko lai, Chin party nih Chin ram a tei zong ah acoza a ser kho lai lo i Rawn ah teinak a hmu mi (NLD or USPD) ah a vai fonh ko ding asi (Ti va te cu tiva pi ah ai fonh ding thiamthiam asi) tiin an ti tawn.A ngaingai ti ahcun, Chin mi nih Kawl ram chung kan um mi hi Kawl mi nih a kan uk ding in kan um mi a si lo, a kan uk ding in an sin ah aa fonh mi kan si lo. Chin mi cu mah tein Chin ram uk ding le Kawl ram cu Kawl mi, Shan, Kachin hna he uk ti dingin Kawl ram a dirhtu/ aser tu kan si. (Self Rule & Share Rule).Self Rule le Share Rule cu Federal system asi i atu 2008 phunhram ning cun asi kholo, Federal kan ngah rihlo caah asi kho lo tiin mi tampi nih an chim/ an tial tawn.A ngaingai ti ahcun upadi (Phunhram) cu upadi asi i a hmangtu minung (nawl ngeitu) nih a mah caah a duh zawng in a hman khawh, a kuaih khawh.\nCu ruangah sihni (lawyer) a thiam deuh mi cu phaisa tampi in hlan an si tawn. Kawl pawl (NLD telh in) nih upadi cu anmah caah hoih in an rak hman tawn (2015 Rakhine state cozah sernak kong ah NLD nih 261 kha amah caah hoihin (KUEIH in) a hman ko.Phunhrampi remhkhawh rih lo lio zongah 2008 phunhram ningin Chin mi le Tlangcung mi nih nawl ngeihkhawh nak kan ngeih ko. Cucu zeidah asi? Tlangcung mi nih kan ngeih mi Palai hmun 207 hi a tam u (120 cunglei poh) kan ngah khawh ahcun Kawl ram ah acozah a sertu (Coalition Government) dirhmun kan si kho. Tlangcung ah kan mah Tlangcung mi nih MP atam u kan tei ahcun Kawl rawn ah atam bik a tei mi he coza serti khawh asi.Kawl rawn ah MP hmun 291 a um i a ho party hmanh nih a zapi an tei lai lo. NLD zong nih a tam bik ah 200-250 hrawn hi a tei kho men. Tlangcung mi kan lung a fim ahcun kan mah tel loin a ho Rawn party hmanh nih anmah lawng in acozah a ser kho lai lo (333 an ngah kho lai lo).\nCu cu kan mah kut ah a um mi asi ko. Cu tin Coalition cozah kan serti hna ahcun kan mah kan duh mi hal khawh (bargain tuah khawh) (Chin state coza ser ding le Kawl ram pi coza ah hmunhma ngeih ve khawh) asi. Kawl ram uk ve tu le mah ram (Chin ram) uk tu si khawh nak 2008 phinhram ningin a um ko. Cu cu Self Rule le Share Rule kan ti tawn mi Federal system ih a muru cu asi ko (a tlamtling mi Self determination asi lo zongah kan miphun nih nawl ngeihnak zeimawzat cu a um ko). Hi hi kan theih lo chung le kan fiang lo chung poh cu Kawl pawl nih a kan uk peng ko lai. Kan mah kut ah a um mi nawl ngeihnak kan ngeih ko mi kan fiang lo i, kan ram chung ah Kawl party (NLD, USPD) mee kan pek hna chung poh cu phunhrampi hi Federal phunhram a va si ko zongah Kawl mi nih thut dir (THAIN THAT = sit dawn, stand up) a kan tuahter thiamthiam ko lai.\nNLD, USPD palai asi mi Chin mi nih party a chung lei in kan miphun kong le kan covo kong an chim khawh lai, miphun caah an dir lai timi hi asi kho lo mi asi. Hihi thil kal ning asi lo. Chin state i NLD upa hna le MP pawl cu NLD BAHO (Central hruaitu) hna he an rank an i thlau tuk. NLD palai an si bantukin NLD policy ningin an chim an rel ding te kha asi ko. NLD policy leng in an chim lai lo, NLD policy zong an thleng kho hlei lai lo.1947 Panglong lio le 1947 Constitution lio cu Tlangcung mi kan rak fim deuh rih lo caah Kawl mi nih an kan hlen kan ti ko lai nain, nihin ni tiang kan mah kut ah a um ko mi nawl ngeihnak hmanh kan hman thiam lo, kan i lak thiam lo, kan mah le kan mah i zumh loin Kawl mi kan zumh deuh, kan mah le kan mah zei hmanh kan tuah kho lai lo timi sal lungput kan ngeih rih peng ahcun Kawl kuttang ah a tang peng ding (sal si peng ding) miphun hrimhrim kan si ko.Edit a ka tuah piak tu ka nau Chan Khar cungah kalawm.


China nih US a tlerh ning cu tih nung bak, Trump nih zeidah a tuah lai ti zoh si cang\nUS le China kong tampi ka ttial cang, an buai ning le China nih super power si a tim ning, US Secretary of State Mike Pompeo nih a chim mi le China nih Hong Kong cungah upadi a ser i, European Union nih an kal tak ning le, UK nih le Australia nih China cungah an tuah ning vialte\nTrump Cabinet health secretary Alex Azar cu Taiwan a va tlawn. Mah bantuk in US top official nih Taiwan a van tlawn mi cu China nih a celh bak lo i, zoh sawh sawh a tim lo. Mr Azar le Taiwan President Tsai Ing-wen meeting an ngei nak ah, Mr Azar nih Taiwan cu Covid-19 kongah a rian ttuan ning fakpi in a thangthat\nMr Azar’s visit to Taiwan, China’s Foreign Ministry spokesman Zhao Lijian nih US cu a tlerh colh i” China interest ah hin US hi i thlak lengmang hla seh, United States nih hin an ruat ning hi a tak bantuk in cangter an nih tim,\nUS nih buainak a tuah hmasak a cun ceilak in kan mei in kan kangter dih lai tiah China nih US cu fakpi in a tlerh\nWang Wenbin, a spokesman for China’s Foreign Ministry, ” China nih cun US le Taiwan officials pawl biakhianak an tuah mi hi kan cohlan bal lai lo. US hi vawi tampi One China Policy hi a kan upat awk a si tiah vawi tampi US sin ah theiternak kan tuah cang\nTaiwan le US officials pawl i hmuh hi kan duh lo. Taiwan-related issues ah buainak um lo in, thil asining tein a kal pi ding a si. “Taiwan independence” a si peng khawhnak ding caah US China relationship a hrawh ding a si lo.\nOne China Principle hi International community pawl nih an soisel bal lo. One China Policy hrawh a tim mi paoh cu an tlamtling lai lo ‘One China’ policy ti cu China then a si bal lai lo,, Taiwan maw, ‘breakaway province’ um ter hi kan nih tim bal mi a si lo’ tiin US cu fakpi a tlerh\nNatein Taiwan nih cun China policy bantuk hi a cohlan duh lo, Tsai Ing-wen “Taiwan nih hin identity dang kan ngei, independent state bantuk in phuan a hau lo. Independent country kan si cang, Republic of Taiwan tiin kan nih au’ tiin a chim. Credit- RTK\nBe the first to comment on "China nih US a tlerh ning cu tih nung bak, Trump nih zeidah a tuah lai ti zoh si cang"\nThantlang ah Covid-19 Bawmhnak Facang Cu Zung nih a Buar


Thin Zar Wint Kyaw he Video ai thla tti mi Sai Wanah Aung nih a chim mi hi ngai ve hmanh…video.. – Vaurawng\nThin Zar Wint Kyaw he Video ai thla tti mi Sai Wanah Aung nih a chim mi hi ngai ve hmanh…video..\nPosted By: vaurawng.com November 28, 2019\nA hram thok ah cun ka tlai ngam loh, a mah nihcun tuah hnga ding cu tuah,tlaih hnga ding cu tlai a ti ko nain ka ngamh bak loh ,asi nain a mah hi mi zia tha mi nun nem a si caah a tlam a tling ngai ko…tiah a chim hi asi..\n” သန္းေခၚင္ယံ” ti mi baisi kop zatka an i thlak mi ah mah ti hin a chim …” A tu tan hi a voikhat nak Baisikop kai thlak asi i a tu tan an i thlak nak kong ah a chim mi cu…. ThinZar hi mi zia tha asi , u le nau bantuk te in a ka chawnh biak ko nain ka zenh pah ve le a mah nih zei paoh a ka bawmh i a tlam tling ngai ko, cun ….\nKa aanaa hlah tuah hnga ding cu tuah ko,ai duh mi bantuk in um caan ah cun um ko ,a ka ti ko nain a hram thok ah cun ka tlai ngam bak loh, kei mah hi a leng ah Nu he hin naih niam in a um bal mi ka si lo ,hawi kom he zong a um tti tuk mi ka si fawn ve lo tik ah ..Nu he mah ti i van i kuh reh ti mi pawl hi cu ka zenh ngai ko , a mah tu cu a steady tuk ko” tiah a chim hi asi..\n” Thin Zar hi hmante in chim ko ahcun nai hrawng i athil hruk aih hi cu ka rem lo hlan deuhlio i kawl thuam te he ai thuam ah khan a rem zong ai rem deuh i a dawh zong ai dawh deuh ,a tu a sining hi cu kei cu ka rem deuh loh” tiah Sai Wanah Aung nih a chim hi asi…\nPhoto Credit – Saiwunna Aung’s Facebook\nBe the first to comment on "Thin Zar Wint Kyaw he Video ai thla tti mi Sai Wanah Aung nih a chim mi hi ngai ve hmanh…video.."\nEnglish To Chin , English To Myanmar , Chin To English Hman Duh Mi Hna Caah ၊ Direct Link\nRoma vs Wolfsberger AC LIVE TIME [ 2:30 AM ]\nManchester United vs AZ Alkmaar LIVE TIME [ 2:30 AM ]\nStandard Liège vs Arsenal LIVE TIME [ 12:25 AM ]\nMyanmar Idol Season 4 Top-5 – Result Show LIVE [ 9:00 PM]


Thlacam Bawm Cio Hna Usih……Falam Peng Thlanrawn khua ah CNA+CDF le SAC ralkap an i kap cuahmah – Lai Celeb News\nOctober 14, 2021 October 14, 2021 Tina\nOctober 14, zaanlei 2:00 PM hrawng khan Falam Peng ah CNA+CDF an i kap cuahmah tiah kan theih. Atu hi CNA+CDF le SAC ralkap pawl 2:00 PM hrawng khan Falam Peng Thlanrawn ah kan i phomh cuahmah. Thawng fiang belte a um kho rih lo,” tiah CNF Spokesman Salai Htet Ni nih The Hakha Times ah a chim.\nThlanrawn khua hi nihin chun ah SAC ralkap pawl nih inn 10 an khanghpiak cang hna i kahdohnak tih in khuami an zaam, tiah kan theih. The Hakha Times\nadang….. SAC ralhrang motor a tlawm bik 55 hrawng cu Falam peng, Vaar phak hlan Lumbang khua ah an phan i Lumbang sianginn ah hmun an khuar, tiah CHRO nih a langhter. Nihin zaanlei sml. 5:30 hrawngah Lumbang ah an phan i motor 9 hi Kalay lei ah an kir tthan. An lawng in maw an kir timi bel fiang in kan thei kholo. Ralkap in a zaammi hna nih an chim ning ah aralaimi ni tlawmpal chung ah CNF Headquarters fak piin doh ding in timtuahnak an ngei tiah CHRO thawngthanhnak nih a langhter.\nadang- Tedim ah air-gun in vate a peel mi mino pahnih SAC ralkap nih tlaih. Chin Ramkulh, Tedim khua hauka signboard pawng ah air-gun in vate a peel mi Sezang khuami mino pahnih cu October 9 lio ah khan SAC ralkap nih an tlaih hna. Zalen\nadang- PPDF Nih Ralhrang 18 Nak Tlawmlo Thah.\nPale People Defense Force (PPDF) nih tuni (Oct10 ) ah ralhrang cu voi 3 bomb in an puah hnawh hna i a tlawm bik 18 an thi tiah theih asi. Sagaing ramtthen Pale pengkulh Lawngpian lamkual pawng ah Saikel in a ra rami ralhrang pawl cu October 10 (tuni) zing suimilam 9 hrawng ah Bo Nagar hruaimi Pale People Defense Force (PPDF) nih bomb in an puah hnawh hna i ralhrang 6 an thih pin ah Sakel 3 a rawk dih tuah PPDF nih thanh.\nCu Saikel hnu lei in a rak i zulmi ralhrang nih an i citmi Express motor zong Bomb nih a puah i ai let nain ralhrang zeizat an thih ti belte PPDF nih fiang in theih khawh asi rihlo. Cu a dih hnu tuzing suimilam 10:45 hrawng ah Pale peng Tazetgan lam tthen pawng ah Ralahrang palek motor pakhat cu PPDF nih bomb in an puah tthan i ai citmi palek an dihlak in an thi. A tlawm bik minung 12 an si lai tiah theih a si. PPDF nih cun October 10 (tuni) ah a tlawmbik 18 an thah cang hna i Express motor he telh cun ralhrang timi 18 nak tam an si hrim lai. TFT\n← Maw fadawt te aw…..CNA Lance Corporal Andrew fapa Van Cung Bik Tlangrai In A Nunnak Liam\nWoww Goodnews…. Pyu-saw-htee pawl thalpak meithal zuun 25 he YDF-Htilin sin ah an i fon →


Mah fighter Jet hna chung ah an hman mi hriamnam le zenthawng hna cu, F-35 Cannon GAU-22/A. 25mm Cannon meithal ngeih mi hna an si, – Kawltu Team\nSeptember 25, 2021 September 26, 2021 Pu Tawn Mang\nF-35 Lightning ll hi phun thum in a um A,B,C tibantuk hna in a um timi theih hmasa ding ah, F-35A hi USAF hna hman ding asi, F-35B hi USMC hna hman ding asi, F-35C hi US NAVY hman ding ca long ah tuah mi asi, mah 5th generation Stealth Multirole fighter hi,Jet fighter cangkang ngai mi le atu lio thiamnak thar hmang in tuah mi asi, Vawlei cung ah Jet fighter Advanced bik mi asi kan ti khawh ko lai, cheu khat nih cun Computer azuang kho mi asi tihna zong in an chim, nain mah Jet fighter tha ngai ngai mi vawlei lei thautnak caah ding ah tuah deuh khi asi, F-35A version nih hin ataksa chung ah hin meithal arak ngeih mi hi asi, F-35B le C hna nih hin meithal cannon an hmang duh ve asi ah cun, an taksa (Fuselage) tang lei ah fit khawh ding in tuah mi asi, mah cannon hi F-35A nih a taksa chung ah an fit bantuk in, GAU-22/A, 4 Barrel rotary cannon 25mm (25x137mm NATO) hi arak si.\nF-35 A hi cu ataksa (fuselage) cung lei a thla he apehnak hram ah hin an fit mi asi, picture ah kan hmuh bantuk hi asi, aircraft umtu ning in aleng lei ah achin ngei in fit mi asi, an kah lai ah achin hi amah tein automatic in open in an kah dih hnu ah amah le mah akhar than ko, F-35A ah hin 25mm hi kuan 180 a ngei asi, F-35B le F-35C hna nih an ken ding asi ah cun, fuselage tanglei ah hin internal weapon bay in fit khawh asi fawn, mah ah hin cun meithal kuan 220 a akenter khawh asi, GAU-22/A, 4 Barrel rotary Cannon 25mm hi, pic ah kan hmuh bantuk in fit asi, mah meithal tha ngai mi hi kuan tel lo in 100Kg a rit asi, 83.2 inch (2.11meters) a sau asi, minute khat chung in meithal kuan 3,300 kah chuak khawh in rang mi asi, 3km hrawng kap phak khawh asi.\nMeithla kuan hman mi hi 25mm ah hin, a phunphun a um ve, cheu khat cu target aphan hnu ah mei khang bantuk asi, an ral hna tank le armoured vehicle cung hna cu kah tlang khawh asi, a chung lei ah meithal kuan cu grenade bantuk in apuak ko, nain meikhangh achuahter ve lo khi asi, meithla kuan aluh hnu ah bomb puak bantuk in thil akeh ter dih hna khi asi, meithal kuan riantuan ning cu atu ah pic ah kan hmuh bantuk khin asi, chim dih khawh asi lo caah, mah bantuk meithal hi ahman tu ca zong ah ralrin tein hman aher aruang cu tuah sual palh hi a um kho ve, 12 March zong ah khan F-35B hi zan lei close air support ngeih an cawn lio meithal kahnak ah apuak sual ruang ah nunnak aliam khi asi, cu pin mah tuah sual nak ah $2.5 million hrawng an sung tinak asi.\nF-35B ah GAU-22/A Cannon an hman hmasa bik cu kum 2016 ah khan a si, kum 2018 ah khan USMC F-53B ah hin,USS Assex Amphibious Assault Ship in zuang chuak in, Afghanistan ah Taliban hna arak thuat hna cang, mah hi US nih F-35B ral dohnak caah hman hmasa bik arak si, F-35B le C ah an meithal Cannon an fit mi hi Pilot helmet mounted display in target ah kah ding asi, kah sual timi hi a um tuk lo, F-35 fighter aircraft hi cu, pilot he hin an helmet in an ipeh mi asi, helmet man hmanh hi afaktuk an ti.\n← US house nih Iron Dome bill thar passed/pawm cu Dem pawl an lunghnur ko Senate ah kalpi asi than lai,\nNational Unity Government zong tha an pek Myanmar military council zong tha an pek China lungput hi zei tin dah asi hnga? Kanram chung thil lak long long hi an duh! →


ZRA Le CNA Karlak Kahdoh Nak Kongah CNA Lei Nih Chim Fiannak An Tuah – Chintanbo\nDecember 19, 2021 admin CHINNEWS 0\nDecember ni 17 zinglei Sml. 3 hrawng ah Chinram kulh Tedim peng Ngawsing khua pawng ah CNA le CDF Hualngo I bawm in ZRA cu an kah hna tiah thawng achuak. Hi kahdohnak ah hin kaphnih lei in aahliam mi an um le um lo thawngfiang theih asi lo.\nCNA le CDF Hualngo I bawm I atu bantuk in ZRA an va kahnak kong he petlai in CNA lei in biachim Salai Htet Ni nih hi ti hin achim, kan mah nih kan kah hna hlan ah hin December ni 15 lio ah hin Haimual khua ah kawl ralhrang hna he an I tong. Cu lioah cun kan I bawm lai I Pressure kan pek hna lai tiah timhtuah nak an ngei tiah thawngkan theih. Cu caah kan nih zong nih an khuakhan mi hmaikal kho lo dingin kan kham ve hna. Cun CNA umnak hmun Zimte khua ah asi.\nCu Haimual khua ah Pastor auh an si lo, hi bantuk hi kan nih nih kan tuah mi asi lo, an mah(SAC) lei nih an tuah mi an I tlaih mi tu asi. Cun an nih lei hi minung 20 in 30 karlak hrawng an si tiah achim. Asi nain atu bantuk in kahdoh nak kong he pehtlai in ZRA nih Cathanh pakhat an chuah. CNA le adang hriam tlai phu 3 in minung 50 hrawng nih December 15 ah Tedim peng Haimual khua ah an rak lut I Pastor le chungkhar an tlaih hna I an kal pi hna an hrem hna atu tiang an um nak theih an si lo.\nDecember ni 16 zan ah hngakchia pakhat cu Ngawsing khua leiah ralsatalh ah an hman, cu pinah CNA nih an kah mi nih ZRA hna an It nak Ngawsing khua I Inn ngei tu minung pahnin nih hliam hma an pu tiah an tial. Haimual khua pawngkam I aum mi khua kiangkap hna nih December ni 15 ah khan ZRA pawl cu Haimual khua ah an um I athaizing December ni 16 ah CNA le Phudang ralkap cu Haimual leiah an kal kan hmuh hna tiah an chim.\nZRA pawl hi India cozah he remdaih nak minsen athu mi an si I, ramri hngak bantuk in a um mi an si, atu kum fulpichung ah khan India Myanmar ramri ah PDF sakhan 3 cu voi thum tiang an hrawh piak hna I an tlaih mi hna zong an hrem hna tiah theih asi. ZRA nih an hrawh mi sakhan 3 ah hin CDF Hualngo sakhan zong hi aa tel ve. Source; Zalen


August 1 Ah Ralhrang Bawizik Min Aung Hlaing Nih Tlawngcung Mi Remdaihnak Tuah A Sawm Hna - Chin Eleven News\nAugust 1 Ah Ralhrang Bawizik Min Aung Hlaing Nih Tlawngcung Mi Remdaihnak Tuah A Sawm Hna\nTlangcung hriamtlai hna he remdaihnak ser cu ka duh ko cang, an mah nih a rem an ti poh ahcun kei cu ready ka si tiah a thanh. Uknak a lak hnu in mipi a thah ning hna le an tuar ning cu chimh hau loin a hmuh dih i, mipi nih an dohnak zong a theih tuk caah a si lai cu , tlangcung hriamtlai hna he remdaihnak tuah ka duh ko tiah a chim.\nUknak a lak thla 6 a tlin hnu ah August 1 .2021 zingah Lainawng pa Min Awng Hlaing nih an mah ralhrang thawngzamh nak MRTV ah biachimnak a nei i tlangcung hriamtlai hna he remnak ser a duhnak kong fiang tein a chim.\nKanmah he a do tti mi nan si lo zongah tlangcung hriamtlai hna le ramchung hriamtlai vialte hna nan dihlak in kahdaihnak kong ceih dingah kan sawm tiah a chim. Cun tlang cung mi nih uknak kongah tha tein nan kan dirpi nak lai le felfai tein kan ram kongah rian kan tuan tti hna hna lai i kan i bawm hna lai tiah sawmnak a tuah.\nDemocracy fedaral hrambunh in kan ram hi kan ser tti hna lai i, lungrual tein kan kal tti hna lai tiah an thanh chih. NCA min a thut tti mi tlangcung hriamtlai hna he kan tuah mi cungah nihin nitiang tiangin fek tein kan dir ko i, nan dihlak hi kong ceih than dingah kan sawm hna tiah a thanh than.\nKIA thawngzamh tawn tu ralbawi naw Bu nih cun phung ning tein chimmi cu ka thei lo nain, kan pu le nih an ceih le ceih lo ka hngallo, phung ning tein zung ca chuah nak center committee nih ceih tlak in an chim mi ka thei rih lo tiah a chim ve.\nTlangcung Mi Vialte Remdaihnak Tuah Kan Sawm Cang Hna, Nan Mah Duhning In Ram Kan Ser Than Lai\nRalhrang ralkap (50) an thah hna, a nung in tlaihmi zong an um


Turkey Cozah Nih Russia S-400 Missile Defence Cu Ka Cawk Lai I US A Holh Ah Cun — Salai Ephraim Thawngpang\nTurkey Cozah Nih Russia S-400 Missile Defence Cu Ka Cawk Lai I US A Holh Ah Cun\nTurkey cozah nih Russia nih a neih mi hriamnam t’ihnung S-400 missile defence system cu cawk dingah biachahnak a rak tuah cang.asinain US cozah nih cun hi hriamnam S-400 missile defence system cu Turkey nih a neih rih awk a si lo tiah a mah nih a neih mi hriamnam dangdang in thlen nawn le a mah tatu cawk ter a rak tinh.\nHi konghe pehtlai in Turkey Defence Minister Hulusi Akar nih cun Russia S-400 missile defence system cu Turkey nih cawk hrimhrim dingin biachahnak kan tuah cang i a let kho kan si ti lo.cun hi S-400 missile defence system kan cawk ruangah US nih a mah duh paoh in Turkey cozah cu an kan tuah kho lai lo i Turkey nih US cu a t’ih zong kan t’ih fawn lo tiah a chim.\nCun President Recep Tayyip Erdogan zong nih S-400 cu kan cawk lai i US nih a duh ning paoh in Turkey ram cungah harsatnak cu tlukter tuah seh.kan cungah zei set dah a tuah khawh ti cu kan zoh lai cu tiah a chim.cun Turkey nih hin S-400 a cawk dih bak in Russia nih a siam cuahmah mi S-500 nei kho t’han dingin an mah Russia he rian kan t’uanti lai tiah a chim fawn.\nTagged Turkey Cozah Nih Russia S-400 Missile Defence Cu Ka Cawk Lai I US A Holh Ah Cun\nPathian Nih A Chuah Ka In Kut Pahnih A Neilo Mi Nu Cu A Hmasa Cem Vanlawng Pilot Ah A Ser →\n← Khrihfa A Sinak Kum 23 Bak A Tling Cang Hnu Ah Buddhist Biaknak I A Luh Ngammi Cu


Nan Lung A Tling Cang Maw? Hakha Ah Buchuk Milem Le Chin Pasaltha Hna Pathum Milem Bunh Chih A Si Lai – Myanmar Chins\nOctober 6, 2019 Hakha Laimi CHIN 0\nNan Lung A Tling Cang Maw? Buchuk Aungsan Milem Le Chin Pasal Tha Pathum Zong An Milem Bunh Chih A Si Ve Lai\nHakha khuanu khuapa nih kan buaipi ngaimi Bukchuk Aungsan Milem kong cu a cozah he tonnak ngeih a si hnu ah, Buchuk Aungsan Milem zong Pangpar dum ah chiah a si ko lai i, Chin pasal tha hna pathum pawl an milem zong chiah ve an si lai tiah bia an chah cang.\nBuchuk Aungsan Milem hi 1992 lio thok in Hakha pangpar dum ah rak chiah zungzal miba si cang nain Inn pawl an sak i, cuticun Bukchuk milem cu a rak i rawh caah a tu hi a thar bunh mi cu silo, A thar serchuah bia khi a si ko nain micheu nih an duh hnga lo tiah ruah a si.\nA tucu Hakha khuanu khuapa nih Buchuk milem lawng siloin kum 1947 lio i pinlung minthut lioah Chinram aiawh tu hna minung pathum , Hakha in Pu Kio Mang le Tedim in Pu Thawng Za Khup le Falam in, Pu Hlur Hmung hna an Milem zong Buchuk Aungsan Milem pawng ah bunh chih siseh tiah bia an chah cang. A sinain Chin Pasaltha hna milem belte cu serthan ahauh caah kumkhat hnu lawng ah an bunh te lai tinak a si.\nBuchuk Aungsan milem tu cu Hakha ah a phan cang nain bunh colh ngamh loin a cozah zung ah an fim chung rih ko tiah Vuanci U Soe Htat nih a chim tiin RFA nih a langh ter.\nBuchuk milem hi Thantpang zongah bunh dingin 2018 lioah an rak ti nain Thantlang nih an duh lo caah an bunh kho lo. Cu lawng siloin Mon le Kachin ram pawl zong ah biatak teib buainak tiang a rak chuak i, Buainai a chuah ko buin an bunh chih mi zong a um ve.\nKan nih Hakha ahcun Buchuk milem hi bunh duh a si lo nain Chin pasaltha hna Pathum pawl an milem zong bunh chih ding a si cang ko caah Buchuk milem a duh lo tu zong nih a tu cu Aamen ti cio a si cang ko lai dah,Zeitin nan ruah cio nan lung a tling cio maw?


Dr. Rual Uk nih pumpak in cun CNA/F bawmh khawh asi nain Khrihfabu nih bawmh cu palh taktak asi tiah a ti. – Hakha Cherry\nBIAHALNAK (4)CNA/F CAAH KHRIHFABU TANGKA KAN BAWMH MI HI KAN I PALH BAK KO MAW? A tawinak in kan leh lai. NO! palh hrimhrim hlah tiah ka RUAH. .\n1. CNA/F cu Party Ramkhel (State) ansi lo i, Dothleng Ramkhel (REVOLUTIONARY) ansi tihi kan i fiang a herh. Zalonnak, tlukrualnak, diknak caah dothlennak a tuahmi an si. Party politiic le Revolutionary movement kong hi mipi nih thledan kan thiam khawh a herh.\n2. Dr. Rual Uk nih pumpak in cun CNA/F bawmh khawh asi nain Khrihfabu nih bawmh cu palh taktak asi tiah a ti. A ngaingai ahcun Pumpak (Zumtu) hi Khrihfabu cu kan rak si deuh (1Cor 12:27). Khrihfabu (Church) le pumpak zumtu (Believers) hi thleidan awk a tha lo mi asi. Pumpak (Zumtu) nih CNA bawmh khawh asi ko ahcun Khrihfabu (Church) zong nih bawmh khawh lo nak a um hlei lo. Khrihfabu nih Dothlennak ramkhel kongah tangka bawmh khawh asi lo ahcun Pumpak (Zumtu Khrihfa) zong nih bawmh khawh ding asi hlei lo. Seperation of Chruch and State nih Dothlennak (Revolutionary movement) khi a sawh duh mi asi lo.\n3. Khrihfabu kan riantuan mi cu hmuh khawh mi ram caah siloin hmuh khawh lo mi Thlarau ram asi tiah ati. A hman. A ngainngai ahcun, hmuh khawh lo mi Khrih Pum (The body of Christ) kha hmuh khawhmi KHRIHFABU (CHURCH) in aa langh mi asi (Eph 1:23). Hmuh khawh lo mi Pathian pennak kha hmuh khawhmi Thiltha tuahnak (Mi sifak bawmh, Rawl țammi rawl pek, ralhrang nih a thahmi chungkhar bawnhchanh, miphun zalonnak le diknak caah a tuan mi Dothlengtu pawl bawmh chanh. .etc) in tlinter ding khi asi.\n4.Religion and The Founding of Ametican Republic cauk chungah Khrihfabu le Dothlengnak kong tampi rel awk a um. American dothlengnak caah Khrihfabu nih chawva in an rak bawmh hna. Dothlengnak caah Khrihfabu nih chawva in kan bawmh mi hi Pathian hmai ah a dik mi fo tla asiko tiah an rak fehter. Cun vawlei tuanbia dang French Revolution kan zoh tik zongah Khrihfabu nih dothlennak (Revolutionary movement) ah chawva in an bawmh hna kong tampi kan hmuh khawh. Bible cahlun chung kong cu kan chim ti lai lo.\n5. CNA khi meithal put in lai a nawngmi phu ansi tiah ruat lo in Zalonnak, diknak le tlukrualnak tuahtu le Thilțha tuahtu PHU pakhat an si tiah zoh piak thiam ahcun Khrihfabu nih CNA bawmh khawh lo nak a um lo.\nA cunglei hi keimah pumpak ruahnak asi. A palh BAK, a PALH BAK LO tiah ka chim lo. BAK biafang hman ka duh lo. Khrihfabu nih CNA hi bawmh khawh asi ko. A palh lo tiah ka RUAH.Credit-Israel R.Thang\nYangon ah nifatin kai chawk, cawlcanghnak a um ti lo caah lampi ah palek le ralkap hmuh awk an har ngai cang.


Ngakchia he mawttaw in umkal tikah\nKum 7 tang ngakchia hna kha mawttaw in umkalpi an si tikah, ngakchia tthutnak ah tthutter hrim an hau tiah Australia phunglam (Upadi) nih a ti. Cucu, maawttaw eksidenh ton sual tikah, ngakchia hna kha khawndennak in kilvelnak ca ah a si.\nNgakchia tthutnak hna cu anmah le an kum rup le an hmet-ngan ning cio in a herh. Ngakchia tthutnak cu a tthutu ngakchia ca ah aa rupmi hrimhrim a si lai, ningcangte in mersan le reh/hrenh khawhmi le mawttaw chungah hmante in hrenhchih khawhmi a si a herh.\nBawhte thla 0-6\nBawhte tthutnak cu mawttaw hnulei hrimhrim ah chiah ding – mawttaw hmailei ah chiah hrimhrim LO ding. Bawte tthutnak cu mawttaw hnulei hoih in chiah hrimhrim ding.\nBawhte thla 6 in kum 4 ngakchia\nBawhte/ngakchia tthutnak kha a hmailei hoih in siseh, a hnulei hoih in siseh, mawttaw chungah a um ciami taimennak hri he an tthutnak hrenchih in umkalpi khawh an si. Ngakchia cu an tthutnak he mawttaw hmailei ah tthutter hrimhrim LO ding – A hnulei lawngah tthutter ding.\nNgakchia kum 8 tiang ca ah, mawttaw chungah bunh/chiah ciami tthutnak cu hman khawh a si cang.\nNgakchia kum 4 in a tlawm bik kum 7\nAn hmet-ngan hoih in, mawttaw hmailei hoih in siseh, anemmi tthutnak (booster seats) chiahpiakmi in siseh, umkalpi khawh an si. Anemmi tthutnak (booster seats) chiahpiakmi nih, ngakchia kha sangdeuh ah a cawi hna i taimennak (seatbelts) hmang kho ve dingin izawnte in a chiah hna.\nMawttaw hnulei tthutnak dihlak ah kum 7 tang ngakchia hna an tthut dih cang lawng ah ngakchia kum 4-7 kar cu mawttaw hmailei tthutnak ah anemmi tthutnak chiahpiak in tthuter khawh a si.\nAnemmi tthutnak (Booster seats) ah hin, a hnulei le a cunglei in hri hrennak a ummi hi a dang ngakchia tthutnak nakin a himbawm deuhmi a si.\n145 cm tiang an tung a san hlan lo, anemmi tthutnak (booster seats) an hmanawk a si. Upa tthutnak ah an hmet lio tuk in an tthut sual ahcun, mawttaw eksidenh ton sual tikah hliamhma fak tukin an ing lai.\nNgakchia tthutnak bunh/chiah tikah\nNa mawttaw chungah ngakchia tthutnak asiloah anemmi tthutnak chiahpiakmi na bunh/chiah tikah, an sernak sehzung nih bunh/chiah ningcang an ttialmi kha zul zungzal.\nNgakchia kum 4 tang ca ah mawttaw chungah tthutnak bunh/chiah ti a sullam cu:\nNgakchia tthutnak i a awnnak kua in taimennak (seatbelt) kha sawh le rengh/hrenchih in mawttaw chungah bunh/chiah a si.\nNgakchia kum 4 cung ca ah – a neemmi tthutnak (booster seat) chiahpiak in umkalpi tikah:\nA cunglei hrennak/ttemnak hri a um ahcun, mawttaw ah hreng/ttemchih.\nTaimennak (seatbelt) kha rengh in ngakchia kha men/khih ve a hau.\nA cunglei hrennak/ttemnak hri cu mawttaw ah hren/ttemchih a si.\nNgakchia tthutnak thimning\nNgakchia tthutnak siseh, anemmi tthutnak (booster seat) ah hin Australian safety standards (AS/NZS 1754) (Australia nih himnak ca ah a cohlanmi) lawng hi hman khawh an si. A sullam cu, ram dang ah cawkmi ngakchia tthutnak hna cu hika Australia ram ah hman khawh an si lo.\nHman cangmi (second hand) ngakchia tthutnak (restraints) asiloah anemmi tthutnak (booster seats) hna cu a rawkmi le a him ti lo mi an si khawh caah a hman hrial hna.\nCu hren/ttemnak hri cu ngakchia tthutnak kha i thui lo dingin renghnak an si.\nMawttaw chung ngakchia tthutnak hman lo ruangah chawva dantatnak nganpi le mawttaw license point zong zulpiak a si. Hi dantatnak cu mawttaw chungah ngakchia tthutnak kha ningcangte in a chia/bunh lo mi pumpak pakhat cio ca ah a si.


MIN AUNG HLAING TLEIH TTIH AH MINUNG 80 LENG AN I THUP – The Chinlung Post\nFebruary 28, 2021 admin Kawlram 0\nPagu khuapi ngandamnak lei rianttuantu tampi an zam or an i thup cang. CDM ah aitel mi min cazin cu cozah sin ah pek asi caah CDM ah akalmi sizung rianttuantu hna cu minung tampi an i thup cang. Tutan Pagu khuapi thilcang mi konghe pehtlaiin thawngzamhnak nih an langhter ning, thilsining hna cu hitihin a si. February nikhat in ralkap nih uknak an lak hnu ah zungkai tiloin lamzawhnak an tuah dih.\nHi lamzawhnak ah cozah rianttuantu chungin hmaisuang lamkal asimi hna cu ngandamnak lei rianttuantu hna hi an si. Hi konghe pehtlaiin Pagu khuapi ah ngandamnak lei riantuantu hna zong minung tampi CDM ah an i tel hna. Cuchung ah minung 80 renglo min cazin an lak hna i, cozah sin ah an phak ter tiah mizzima thawngzamhnak nih an langhter.


Kawlram Mipi Nih Nungak Ah An Ruah Dihmi Mintami Moe Hay Ko A Hnulei Konglam Phozar Piak A Tong - Mizo Journal\nKawlram Mipi Nih Nungak Ah An Ruah Dihmi Mintami Moe Hay Ko A Hnulei Konglam Phozar Piak A Tong\nKawlram minta mintami pawl biathli le thil thup konglam a rak phuan tawntu Han Nyein Oo nih lemcang rian leiin aa din cang mi mintami Moe Hay Ko konglam cu facebook ah a rak tlangzarh tthan.\nHan Nyein Oo nih mintami Moe Hay Ko hi mi tampi nih nungak upa cangmi ah nan rel nain nan palh tiah ca a rak ttial pinah a pasal he an buaibai nak kong newspaper in an rak ttialmi pawl cu a thar in a hun tlangzarh chih.\nMintami Moe Hay Ko hi nupi ngei cia pa U Ngyi Ngyi Tun timi pa he an rak i um bal i nupi a ngeih a theih hnuin an rak i tthen tthan. Cu lio an rak umnak an inn zong cu Moe Hay Ko pumpak nih keimah ka ngeihmi asi tiah a sihni a rak thanhter chih rih.\nMoe Hay Ko hi newspaper chung a min an ttial ning ahcun Daw Aye Aye Khine tiah asi i Han Nyein Oo nih a puhmi cu a diklo mi asi tiah an al ngam mi an um hna lo. Fanu fapa an ngeih le ngeih lo tu cu ka langhter ti lai lo tiah Han Nyein Oo nih cun a rak ttial chih rih. Source:UHAN\nBe the first to comment on "Kawlram Mipi Nih Nungak Ah An Ruah Dihmi Mintami Moe Hay Ko A Hnulei Konglam Phozar Piak A Tong"


Zei Thil Ton Zong Ah A Thatnak Lei In Hmuh Khawh I Zuam – LAICOMM\nMi nih an kan nehsawh len zong ah maw a thatnak in kan ruah ko lai tin nan ka hal ko lai . A thatnak hmuh ti cu a kan nehsawh len ko mi kha zei thei lo bang i in len kha si lo .\nA thatnak in hmuh khawh ti cu a thleng kho lo mi cung ah lung rawh lennak in a nuamhnak lei in thlen kha a si . Biana ah tanghra hna distinction in awng na tim sinain na hmuh khawh lo ah khan lung rawk len si lo in ka awng ah a za ko tin lung thawn i pek i a thatnak lei in hmuh khawh than kha a si . A dang na cawn zong ah mah nak in zuam nak lungthin na ngei deuh lai i na thang cho chin ko lai .\nA thatnak lei in hmuh ti mi bia hi ngaih a nuam tuk mi bia a si . A thatnak lei in na hmuh kawh peng ahcun na sining zong a thleng ko lai . Nun dan zong an thiam ter lai i a thangcho mi zong na si ko lai .\nNunnak hi a har tuk mi cu a si ve i a thatnak peng in hmuh khawh hi a fawi ve lo . Si nain na si khawh chung in i zuam ko . Harnak na tonnak cung ah a thatnak in na hmuh khawh ahcun na nunnak ah that hnemnak tampi an pek ko lai .\nPrevious Ni fatin Kan Nunnak Teinak Hmuh Ding Ah Doh Ding\nNext Lungthin Le Thluak Cuai Thlai Thiamnak


Zeitluk In Dah pakhat le pakhat i Theihthiamnak Nun Hi Abiapit…. – Vaurawng\nPosted By: vaurawng.com May 20, 2019\nZeitluk In Dah Theihthiamnak Nun Hi Abiapit\nTheihthiamnak timi biafang hi a sunglawi taktak mi le a thuk taktak mi bia asi. Cu theihthiamnak biafang cu minung kan nunnak ahzeitluk in dah a biapit tiah cun………..\n“Theihthiamnak timi biafang hi zeitluk in dah a sunglawi tiah cun, sungzatlak nak pakhat ton khawh mi hmanh kha “theihthiamnak” nih a chanhchuah khawhter tu asi, cu bantuk thiamthiam in midang nih kan cungah duhnak lungthin (interest) an ngeih lo hmanh ah kan si ah ra kho dingin “theihthiamnak” nih a tuah khawh mi asi.”\nDuh dawtnak timi hmanh hi “theihthiamnak” ai tel lo ahcun zeitik caan paoh ah a rawk kho mi asi bantuk in Duh dawtnak ai tel lo hmanh ah pakhat le pakhat i “theihthiamnak” ahcun, cu bantuk nih tlaihchannak kha a fekmi pehtlaihnak a chuahter kho deuh tu asi.\nMinung cheukhat nih cheukhat minung cu “theihthiamnak” awk zongah ai tlak lo tiah chim lengmang theu asi. Asinain “theihthiamnak” he ai tlak le tlak lo zongah siseh kan mah “theihthiamnak” kan ngeih ding kha cu kan rian asi i, midang nih cu bantuk “theihthiamnak” kan ngeih mi an sunglawih le sunglawih lo cu an mah rian kha asi ko.\nVawlei cungah duh a nung cem mi minung hi muidawhcem zong asi lo, “theihthiamnak” sangpi a ngei mi minung hna kha vawlei cungah duh a nungcem mi le mi nih tlaihchan cem mi an si ko. A ruang cu thatnak in thil a hmuh pin ah mi ngeihthiam khawhnak a ngeihter tu cu “theihthiamnak” kha asi i, cu bantuk minung hna cu dawttu zong tampi an ngeih pin ah tlaihchantu zong tampi an ngei.\n“Theihthiamnak” nun a ngeihmi a sang/a niam timi cu minung kan thinlung put he ai pehtlai mi asi i, kan tuarnak, kan khuaruahnak le hmuhton mi hna nih thazang an pek mi kha asi.\nMilungpuam paohpaoh hna sin ah “theihthiamnak” timi hi a tlawm ngai, mi zawnruahnak a ngeih lo mi hna sin zongah cu thiamthiam cu asi i, cu bantuk minung hna nih midang sinah “theihthiamnak” le thazang peknak an ngeih tuk lem lo.\nMinung na si bantuk in minung nih ngeihmi duh dawtnak bantuk in midang zong kha va dawt hna, inn chungkhar ah siseh, hawikom kar ah siseh pehtlaihnak a fehter tu bik cu “Theihthiamnak” hi asi. “theihthiamnak” nun ngeih hnu lawngah pakhat le pakhat i dawt le i tlaihchan khawh asi, cu pin ah pakhat le pakhat kar ah palhnak a um hmanh ah zawn i ruah khawh asi,\nA Caan ahcun\n“Theihthiamnak” timi hi va pakhat bantuk asi, khatlei nih theihthiamnak zeitluk hmanh in pek sehlaw khatlei a thla a kiah si ahcun timhnak phak khawh a har ngaingai mi asi ve.”\n“theihthiamnak” hi minung pumpak pakhat cio kan chungah um peng kho sehlaw, kan vawleipi hi a daituk hnga i, a nuam zong a nuam tuk hnga, asinain pakhat le pakhat kar ah siseh, khuakhat le khuakhat kar ah buainak le i rem lo nak a um lengmang nak a ruang cu “theihthiamnak” taktak kan ngei khawh lo ruangah asi.”\nCu ruangah “Theih….Thiam….Nak” timi biafang pathum hi kan nunnak ah kan ngeihkhawh ding hi a biapi taktak mi asi, cu “theihthiamnak” nun kan ngeih ahcun a rawkcia mi pehtlaihnak hmanh kha a remh kho than tu asi lai.\nKan Nunnak ah Theihthiamnak in kar hlang i zuam cio hna usih tiah sawmbu in ka ca ka donghter..


VICTOR PA: ZEICADAH CNF NIH CNLD HI A DIRPI LO? – The Chinlung Post\nZeicadah CNF Nih CNLD Hi A Dirpi Lo? Pakhatnak, CNF cu Chin miphun vialte aiawhin dirhmi a si. Mi cheukhat ca lawngah a si lo. Pahnihnak, CNF cu miphunpi huap in ramkhel ( National Politics ) a kalpimi an si, party pakhat ca men a si loh. Pathumnak, CNLD bantukin Chin miphun min aa bunhmi party hi 7 bak an si. Anmah lawng an si loh.\nPalinak. CNLD cu ralkap he hmunkhat ah aa bawm te ding an si tiah bia chuak a tam ngai ngai. Ralkap he aa bawm te dingmi party dirpi cu CNF caah thil si kho lomi a si. Uico nih a luak cia a ei tthan he aa lo hnga. Panganak, CNLD le CNF cu hmunkhat ah riantuan tti kho ding an si loh. CNLD hotu cheukhat hi CNF a rem lomi an si.\nParuknak, Chin miphun caah kan dir aa timi party nih Chinram khualipi Hakha hmanh ah party headquarters ( zungpi ) a bunh duh lomi ram dawt cu CNF caah zumh awk a har ngai lai dah. Pasarihnak, Chin min aa bunhmi lawng nih Chin miphun ai an awh kho lo i, Chin miphun kan i telnak party poh hi Chinmi caah cun Chin party an si dih ko caah CNF caah cun party pakhat lawng dirpi cu palh cikcek a si hnga.\nPariatnak. CNLD hi an dirnak kum khat lawng an si rih caah zeitluk dah a nguh te hna hnga ti hmanh aa fiang rih lomi an si. Rakhine party aa fonhmi pawl dirhmun kha zoh chih peng a hau hnga. Pakuanak, CNLD nih NCA lamthluan i tel ve an duh zong ah tutan election ah MLA/ MP pakhat te nih teinak a hmuh zongah Union Peace Conference ah an i tel kho thiam thiam lai.\nNCA telnak dingah hin mi tampi tlin kher a hau loh.Riahcaw heu men an si. Arti an khuai khawh ahcun a za diam. Cucaah CNF nih cun phungningte in zei party hmanh an dirpi hrimhrim lai loh. Annih khelhmi cu party politics si loin, National Politics a si ko caah annih caah cun NCA inkharpi honnak ding caah mi zeidah biapi deuh timi kha a biapi deuh suaumau lai. By. Victor Pa